شێوه‌كارێكی كورد له‌سه‌ر ئاستی روسیا – Knwe.org\nسەرەکی » ئاراستە » شێوه‌كارێكی كورد له‌سه‌ر ئاستی روسیا\nکولیخان محەمەد جاڤۆێڤ\nشێوه‌كارێكی كورد له‌سه‌ر ئاستی روسیا\nله‌ته‌مه‌نی 72 ساڵیدا پیاوێكی رۆح به‌رزو هه‌ڵگری رۆشنبیرییه‌كی باڵای راسته‌قینه‌و نوێنه‌رێكی راسته‌قینه‌ی كورده له روسیا، مامۆستایه‌كی گه‌وره‌ی نیگاركێشان، شێوه‌كارێكی ده‌ستڕه‌نگینی ئه‌م سه‌رده‌مه‌و به‌راستیش هه‌ڵگری تاجی نیگاری كوردی روسییه، ئه‌و ته‌نها كۆپی واقیع ناكات، به‌ڵكو شیی ده‌كاته‌وه‌و له‌گه‌ڵ وه‌شاندنی فڵچه‌و دیاریكردنی ره‌نگه‌كانی به‌و ستایله‌ی كه خۆی هه‌ڵیبژاردووه، زمانی نیگاركێش واتا ره‌نگ، بیرۆكه‌ی هونه‌رمه‌ندو هه‌ڵبژاردنی بابه‌ت كه هونه‌رمه‌ند ده‌ستنیشانی كردووه ده‌بێته نیگارێك كه دواتر بینه‌ر ده‌بێته به‌شێك له درووستكردنی گفتووگۆكانی ناو تابلۆكه، هه‌ر له‌و دیده‌وه‌یه كه داڤنشی سه‌باره‌ت به نیگاركێشان ده‌ڵێت “هۆنراوه‌یه‌كی بێده‌نگه”، واتا نیگاره بێده‌نگه ده‌بێته هۆكار بۆ درووستكردنی چه‌ند ده‌نگێك و ده‌ربڕینی چه‌ندین وشه له‌لایه‌ن بینه‌رانه‌وه.\nئه‌گه‌ر بڕوانینه كاره‌كانی ئه‌م هونه‌رمه‌نده كورده هه‌ست به سیماكانی كورده‌واری ده‌كه‌ین تیایدا هه‌ر له بوونی داستان و چیرۆكه كوردییه‌كان، هه‌ر له “زه‌مبیل فرۆش” هه‌روه‌ها بوونی به‌رده‌وامی تاوس وه‌كو فریشته‌یه‌كی رێزلێنراو به‌تایبه‌ت له‌لای یه‌زیدییه‌كان و هونه‌رمه‌ند به‌شێوه‌یه‌كی زۆر جوان توانیوێتی چ وه‌كو گه‌یاندنی په‌یامه‌كه‌ی كه په‌یامێكی ئاینییه چ وه‌كو كارێكی هونه‌ری كه به ستایله تایبه‌ته‌كه‌ی خۆی توانیوێتی هونه‌رێكی كلتوری مێژوویی بگه‌یه‌نێته هه‌ستی بینه‌ره‌كانی، هه‌رچه‌نده به‌كارهێنانی بابه‌ت له‌لای ئه‌م هونه‌رمه‌نده جۆراجۆر بووه و ته‌نها تێمایه‌كی هه‌ڵنه‌بژاردووه بۆ سه‌رجه‌م كاره‌كانی، به‌ڵام ده‌توانرێت ئاماژه به‌وه بدرێت كه له زۆرینه‌ی كاره‌كانی هه‌سته كوردییه‌كه ده‌بینیت و هه‌ستی پێ ده‌كه‌یت، هه‌ربۆیه له‌رێگای كاره‌كانی هه‌ست به توانایه‌كی هونه‌ری به‌رز ده‌كه‌یت هه‌ر له كاره كلاسیكییه‌كانییه‌وه تا ده‌گاته رۆمانسی و واقیعییه‌كانی تا ده‌گاته ته‌عبیری و مۆدێرنه‌كانی.\nهونه‌رمه‌نده ده‌یتوانی به سانایی دیمه‌نه‌كانه‌كان بۆ خۆیان له واقیعدا چۆنن به‌و شێوه‌یه بیانگوازێته‌وه بۆ ناو چوارچێوه‌و كانڤاسه‌كه‌ی و بینه‌ریشی ده‌بوو، به‌ڵام هاتووه به‌و شێوه‌یه‌ی كه خۆی كاری پێكردووه توانیوێتی ئه‌و هه‌سته ببه‌خشێت به بینه‌ر كه خۆی له‌ناو دیمه‌ن و تابلۆكاندا ببینێته‌وه”، هه‌روه‌كو وتراویشه ئیلهام خوڵقێنه‌ری هونه‌رمه‌نده، خۆشه‌ویستی ته‌نها هه‌ستكردنه به خۆشه‌ویستی، هه‌ربۆیه سنور نییه له ئه‌ندێشه‌كانی هونه‌رمه‌نددا كه هه‌ندێكجار دڵخۆشكه‌ران و هه‌ندێكجار غه‌مباری، له‌به‌رئه‌وه‌یه تابلۆكانی ئه‌م هونه‌رمه‌نده كورده ئه‌و هه‌سته‌ی تێدا ده‌بینرێت له‌رێگای سێبه‌رو ره‌نگه‌كانییه‌وه، هه‌ربۆیه نیگاكێشانی كردۆته هۆكار بۆ گه‌یاندنی سۆزو رۆمانسییه‌ت به ئیمه‌ی بینه‌ری تابلۆكانی و نیشاندانی ژنانی كورد به ئاستێكی باڵاو به‌هێزو جوان، هه‌ربۆیه كاتێك ده‌ڕوانینه تابلۆكان بابه‌ت و چیرۆك ده‌بینینه‌وه له‌پاڵ ئه‌و داهێنانه‌ی كه گه‌یه‌نه‌ره‌كه واتا هونه‌رمه‌نده توانیوێتی زۆر راستگۆیانه‌و جوان بیگه‌یه‌نێت به بینه‌رو میوانه‌كانی ناو پیشانگه‌كانی، ئه‌و خۆشه‌ویستییه‌ی كه له‌نێوان پیاوان و ژناندا هه‌یه كه زیاتر له باكگراوندی تابلۆكاندا ده‌یبینیته‌وه، زۆر داهێنه‌رانه زانیوێتی كه چۆن مێشكی نه‌وه‌یه‌ك به‌ڵكو میلله‌تێك بۆ لای خۆی به كێش بكات، ئه‌و هه‌وڵی داوه ته‌نها داهێنان وه‌كو هونه‌ر نه‌كات، به‌ڵكو كردوێتییه هۆكارێك بۆ ده‌ربڕینه رۆحییه‌كانی خۆی.\nمیتۆد و وێنە و چیرۆک و ژانرو چەندین تابلۆی بە ستایلی خۆی لەسەر بابەتە جۆراوجۆرەکان هەبوو . بێگومان هونەرمەندێکی بەتواناو فرە دەموچاو بوو لەکارەکانیدا کارەکانی تیشکی خستە سەر کلاسیکیزم، ڕۆمانتیکیزم، ڕیالیزم، سۆزگەرایی لەگەڵ تەواوکەری سیمبولیزم، مۆدێرنیزم و دەربڕینی کولیخان دەرفەتیدا کە وەک خۆی ژیان نیشان بدات، هەردوو دیمەنی سروشتی و تابلۆی چیرۆک هەستێکی ئامادەبوونی ئامادەبووانیان دروستکرد، وەک ئەوەی کە شایەتێکی ڕاستەوخۆ بێت بۆ ئەوەی ڕوو دەدات . بەهرە و داهێنانە بێ هاوتاکەی کولیخان گەڕانی بەدوای ئایدیای ڕۆحی، ئەزموون، ئیمان بە هێزی خەڵک یەکگرت هه‌ربۆیه تابلۆکانی بە هەست و سۆزی خۆیان، یان هەستان بە یادەوەری ئازار، یان بە ئاگا دێنێ ، بە سۆز و سۆز.\n(ئیزابیلا بیروزی) ده‌رباره‌ی باوكی ده‌ڵێت “ئێمه خێزانێكی كوردی یه‌زیدی جۆرجیا بووین له‌دوای جه‌نگی جیهانی دووه‌مه‌وه هاتووینه‌ته روسیاو تا ئیستا درێژه به‌ژیان ده‌ده‌ین و باوكم وه‌كو هونه‌رمه‌ندێكی شێوه‌كاری كورد تایبه‌تمه‌ندێتی خۆیی هه‌بووه له‌سه‌ر ئاستی روسیاو خۆشحاڵ ده‌بووین كه باوكم و كاره هونه‌رییه‌كان له‌سه‌ر ئاستی كوردستان بناسرێت، ته‌نها هه‌وڵ ساڵی 2019 له‌لایه‌ن ناوه‌ندی 7 ره‌نگه له كوردستانی عیراق له‌لایه‌ن به‌ریز به‌ختیار سه‌عیده‌وه بوو كه پیشانگه‌یه‌ك بۆ تابلۆكانی باوكم بكریته‌وه له رۆژی نه‌ورۆزی 2020 به‌ڵام به‌داخه‌وه كۆرۆنا ئه‌و هه‌وله‌شی له‌ناو برد”.\nکولیخان محەمەد جاڤۆێڤ ساڵی 1048 له تبلسی پایته‌ختی جۆرجیا له ئامێزی خێزانێكی كوردی ئاسایی له‌دایك بووه‌و دایك و باوكی جۆرجی بوون و وه‌كو زۆرێك له‌و خێزانه كوردانه‌ی له‌دوای جه‌نگی توركیای ساڵی 1915 چه‌ندین كاره‌ساتیان به‌سه‌رداهاتووه.\nئه‌م هونه‌رمه‌نده له‌سه‌رتای تێكه‌ڵاوبوونی به‌دنیای هونه‌ر له‌یه‌ككاتدا میوزیك و نیگاركێشی خوێندووه‌و كۆلیژی هونه‌ره‌جوانه‌كانی له تبلیسی ته‌واوكردووه‌و كاری دیزاینی كردووه‌و به‌درێژایی ئه‌و كاتانه‌دا په‌یوه‌ندییه‌كی تووندووتوڵی له‌گه‌ڵ سرووشت په‌یداكردووه هه‌ربۆیه به‌شه زۆری تابلۆكانی تایبه‌تن به سروشت، هه‌ر بۆ فراوانبوونی تواناكانی ساڵی 1980 ده‌چێته په‌یمانگه‌ی مۆسكۆی حكومی بۆ هونه‌ر و له‌وێدا وانه‌ی به مامۆستایان و شێوه‌كاران وتۆته‌وه‌و زۆرێكیان كه‌وتوونه‌ته ژێر كاریگه‌ری ستایلی مامۆستاكه‌یان\nگولیخان-ی هونه‌رمه‌ند ده‌رباره‌ی كارنامه‌ی په‌یمانگه‌كه‌ی له‌ساڵی 1986دا ده‌ڵێت ” كارنامه‌كه‌م تایبه‌ت بوو به قه‌ڵای دم دم ی نووسه‌ری ناوداری كورد عه‌ره‌بی شه‌مۆ، هه‌رچه‌نده هه‌ڵبژاردنی بابه‌ت له‌لای من سه‌رپێیانه نه‌بووه به‌ڵكو ژیانم هۆكاری هه‌ڵبژاردنه‌كه بووه كه پڕ بوون له گۆرانی و داستان و چیرۆكه كوردییه‌كان، هه‌روه‌ها نیشتمان جێگه‌یه‌كی گه‌وره‌ی له‌ناخمدا به‌جێ هێشتووه”.\nهونه‌رمه‌ند به‌داخه‌وه ساڵی 2020 به سامانێكی گه‌وره‌ی هونه‌رییه‌وه ژیانی به‌جێهێشت و سامانێكی گه‌وره‌ی هونه‌ری بۆ خێزان و خاك و نیشتمانه‌كه‌ی به‌جێهێشتووه.


ئەمریكا پلانی هەیە هێرشێكی سەربازی تەكنیكی بكاتە سەر ئێران : چاوی گەل\nنوسەر : chawigal لەبەرواری : حوزەیران - 22 - 2019\nسەرچاوە دیبلۆماسیەكان لە نێو بارەگای نەتەوەیەكگرتوەكان باس لەوە دەكەن لە ئێستادا ئەمەریكا خەریكی دانانی پلانێكی سەربازی تەكتیكییە بۆ پێكانی چەند ئامانجێك لە ئێران.\nرۆژنامەی معاریفی عیبری بەگوێرەی ئەو زانیاریانەی باس كراوە لە رۆژنامەی –جیروزالیم پۆست-ی ئیسرائیلی و پاڵپشت بەسەرچاوەكانی نێو بارەگای نەتەوە یەكگرتوەكان لە نیویۆرك گواستویەتیەوە: واشنتۆن پلان بۆ هێرشێكی تەكتیكی دادەنێت دژی ئێران، وەك وەڵامێك بۆ هێرشەكانی سەر كەشتیە نەوت هەڵگرەكان لە كەنداو.\nرۆژنامەكە قسەی سەرچاوەكانی گواستۆتەوە ” گفتوگۆكان بەردەوامن لە نێوان بەرپرسە سەربازیە باڵاكان و نوێنەرانی پەنتاگۆن و راوێژكارەكانی سەرۆكی ئەمەریكا دۆناڵد ترامپ، كارە سەربازیەكان لە ئێستادا چاویان پێدا دەخشێنرێتەوە و هێرشێكی ئاسمانی دەبێت بۆ سەر ئەو شوێنانەی پەیوەندییان بە بەرنامە ئەتۆمیەكەیەوە هەیە، هێرشەكان زۆر و گەورە دەبن، بەڵام چەند ئامانجێكی سنوردار دەگرێتەوە”.\nئاماژە بۆ ئەوەش كراوە، ئەمەریكا لە ئێستادا خەریكی پتەوكردنی لایەنی سەربازیە لە رۆژهەڵاتی ناوەڕاست، وەك خۆ ئامادەكردنێك بۆ ئەو پرۆسەیە، لەچەند رۆژی داهاتوشدا هێزی زیاتر بۆ ناوچەكە دەنێرێت.\nسەرچاوەكان دەڵێن: خودی ترامپ زۆر مكوڕ نیە بە ئەنجامدانی هەر جوڵەیەكی سەربازی دژی ئێران، بەلام ئارامیشی لەدەستداوە، لەبەرئەوە پێدەچێ چرای سەوزی بۆ وەزیری دەرەوە مایك پۆمپیۆ هەڵكردبێت بۆ بەرەوپێش بردنی ئەم بابەتە. پێش ئەوەش وەزارەتی بەرگری بڕیاری ناردنی 1000 سەربازی زیاتری داوە بۆ ناوچەكە.\nوەزیری بەرگری ئەمەریكا بە وەكالەت پاتریك شاناهان لە بەیاننامەیەكی رۆژی دووشەممەدا وتی : وەك وەلامدانەوەیەك بۆ فەرماندەیی ناوەندیی ئەمەریكا رێگەم داوە بە ناردنی 1000 سەربازی زیاد بۆ مەبەستی بەرگری و هەڵس و كەوت كردن لەگەڵ مەترسیكانی ئایمانی و دەریایی و وشكانی لە رۆژهەلاتی ناوەڕاست، ئەمەش بە گوێرەی سی ئێن ئێن ی ئەمەریكی.\nفەرماندەیی ناوەندیی هێزە چەكدارەكانی ئەمەریكا چەند وێنەیەكی بڵاوكردەوە و تیایدا دەردەكەوێت چەند یەكەیەكی ئێرانی مین لە كەشیتیەكی وڵاتی ژاپۆن لێ دەكەنەوە پاش ئەوەی بە ئامانج گیرا بوو، و لە ژێر رۆشنایی ئەمەدا ئێران بە بەرپرسیارێتی هێرشە تۆمەتبار كرا بە پاڵپشتی بەلگەی شمەك و لێهاتویی و لێكردنەوەی خێرای مینە نەتەقیوەكە.


👁 ئەم بابەتە 31,356 جار بینراوە\n👫 کامەران سوبحان کەسایەتییەکان\n📅 کاتی تۆمارکردن Dec 25 2009 12:16AM\nساڵی 1977 لەدایکبووە. هاوسەردارەو باوکی دوو کچە، ب [ زۆرتر... 👁] ✖ ✖ 2 9 ✔ 99% ✍ هـ.ب. 25-12-2009 0:16:31


پـرۆسەی چۆڵکردنی ناوچەکانی ڕۆژهەڵاتی شاری حەلەبی ژێر دەستی ئۆپـۆزسیۆن\nلە ڕۆژی پـێنجشەممەوە پـرۆسەی چۆڵکردنی ئەو ناوچانەی ڕۆژهەڵاتی شاری حەلەب دەسـتیپێکردووە بە هەماهەنگی ڕێکخراوی خاچی سووری نێودەوڵەتی و مانگی سووری سوریایی.\n١ Children are seen inside a bus with words in Arabic reading "some day we will return" written on the window during an evacuation operation of rebel fighters and their families from Aleppo, Syria, Dec. 15, 2016.\n٢ A wounded boy sits inside an ambulance as Syrian rebels and their families gather at the rebel-held al-Amiriyah neighborhood as they wait to be evacuated to the government-controlled area of Ramoussa on the southern outskirts of the city on Dec. 15, 2016.\n٣ Staff of the Syrian Red Crescent pulls a stretcher with a wounded person during an evacuation operation of rebel fighters and their families from rebel-held neighbourhoods in the embattled city of Aleppo on Dec. 15, 2016.\n٤ A man pushes a cart with a woman lying on it as vehicles wait to evacuate people from a rebel-held sector of eastern Aleppo, Syria Dec. 15, 2016.


خۆپیشاندەران دروشم دەڵێنەوە لەکاتێکدا بەلای تابلۆیەکی کەتائیب حیزبوڵادا تێده‌په‌ڕن لە شاری بەسرەی باشوری عێراق لە 17 کانونی یەکەم. [حسێن فالح/ئاژانسی فرانس پرێس]\nئه‌و پسپۆڕانه‌ی قسەیان بۆ دیارونا کرد، وتیان گروپی میلیشیای عێراقی، کەتائیب حیزبوڵا، كه په‌یوه‌سته به سوپای پاسدارانی شۆڕشی ئیسلامی ئێرانه‌وه، رۆڵێکی بەرچاوی هەیە لە پێشخستنی کارنامەی سوپای پاسداران لە عێراق.\nوتیان گروپەکە بە "بریكاری دڵخواز"ی ئێران دادەنرێت لە ئێران و "یاخیتریینە دژی دەسەڵاتی دەوڵەتی عێراق".\nسەرەڕای ئه‌وه‌ی بەشێكی ده‌سه‌ڵاتداره لە هێزەکانی حەشدی شەعبی -- کە به رووكار له‌ژێر ده‌سه‌ڵاتی حکومەتی عێراقدایە -- کەتائیب حیزبوڵا رەتیدەکاتەوە ملكه‌چی فەرمانەکانی فەرماندەی باڵای عێراق، سەرەکوەزیران مستەفا کازمی بێت.\nمیلیشیاکە تۆمەتبارکراوە بەوەی لەپشت هێرشە موشەکیەکانەوەیە بۆسەر باڵیۆزخانەکان، ئه‌ركه سەربازییە بیانیەکان و ماڵی مەدەنیەکان.\nچالاکوانی سیاسی و سەرکردەی پارتی مواتەنە، غەیس تەمیمی بە دیارونای وت کەتائیب حیزبوڵا و میلیشیاکانی دیکە "ئامرازی سوپای پاسدارانن" و لەلایەن هێزی قودسەوە رێبەری دەکرێن، كه باڵێكی سوپای پاسداران له ده‌ره‌وه‌ی ئێران.\nوتی: "گروپە میلیشیاکانی سەربە سوپای پاسداران هەوڵی گۆشەگیرکردنی عێراق دەدەن."\nوتیشی ئەم گروپانە هەوڵدەدەن بەر بە هەوڵەکانی بەغدا بگرن بۆ دابینکردنی ئاسایش و گەشەپێدانی ئابوری.\n'دڵسۆزترین خزمەتکاری سوپای پاسداران'\nتەمیمی وتی سوپای پاسدارانی ئێران بریكاره‌كانی لە عێراق بەڕێوەدەبات، کە دواجار زیان لە سەقامگیری و ئابوری و پەیوەندیە دەرەکیەکانی عێراق دەدەن.\nلە دامەزراندنیەوە لە نیسانی 2007 لەلایەن فەرماندەی هێزی قودسی کوژراو قاسم سوله‌یمانی، کە لە هێرشێکی ئەمریکادا لە کانونی دووەم لەگەڵ بەرپرسی حەشدی شەعبی ئەبو مەهدی موهەندیس کوژرا، کەتائیب حیزبوڵا چەکی لە سوپای پاسدارانەوە پێگەیشتووە، لەگەڵ راهێنان لەلایەن حیزبوڵای لوبنانییەوە، کە پەیوەندی نزیکی لەگەڵدا هێشتۆتەوە.\nکەتائیب حیزبوڵا شێوەی ئێستای وەرگرت کاتێك پێنج لایەنی چەکداری چالاك لە 2003وە -- کەتائیب ئەبو فەزڵ عەباس، کەتائیب کەربەلا، کەتائیب سەجاد، کەتائیب زەید ئیبن عەلی و کەتائیب عەلی ئەکبەر -- هێزەکانیان یەکخست.\nلەئێستادا نزیکەی 10,000 ئەندامی هەیە، کە زۆربەیان لە عێراق و سوریان. هەروەها چەند لقێکی پەیوەستی هەیە وەك عوسبەت سائیرین، گروپێك کە وەك روکار بەکاریدەهێنێت بۆ هێرشەکانی بۆسەر ناوچەی سەوزی بەغدا.\nشیکاروانی سیاسی، عەلا نەشوع بە دیارونای وت: "نفوزی کەتائیب حیزبوڵا لە 2017وە زیادیکردووە. دەکرێت بە دڵسۆزترین خزمەتکاری سوپای پاسداران دابنرێت."\nوتی ئەو میلیشیایە بووە هێزێکی کاریگەر لەنێو حەشدی شەعبیدا، بەتایبەتی لەنێو بەشە هەواڵگری و ئەمنیەکەیدا. هەروەها دەسەڵاتی هەیە بەسەر ژمارەیەك گروپی میلیشیای پەیوەندیداردا.\nبەگوێرەی نەشوع، کەتائیب حیزبوڵا کۆنترۆڵی بەڕێوبەرایەتی موشەکەکانی کردووە، کە به‌گوێره‌ی راپۆرته‌كان ئێران موشەکی بالستی دابیندەکات بۆ هێشتنەوەی لە بنکە سەرەکیەکانی گروپەکە لە جورف سەخر و راهێنانی پێدەکات لەسەر دروستکردنی ئەم تەکنەلۆژیایە.\nسه‌رۆكئه‌ركانی ئێستای حەشدی شەعبی، عەبدولعەزیز محەمەداوی، کە ناسراوە بە ئەبو فەداك یان "خاڵ"، سەرکردەیەکی کەتائیب حیزبوڵایە. هەڵبژێردرا تا جێگەی موهەندیس بگرێتەوە.\nمێشکشۆردنەوە له‌لایه‌ن سوپای پاسدارانه‌وه\nکەتائیب حیزبوڵا کە لە 2009وە لەسەر لیستی جیهانیی تیرۆریزمە، پروپاگەندەش بڵاودەکاتەوە لەڕێی بڵاوکراوە میدیاییەکانیەوە و کەناڵەکانی سەتەلایت و ناوەندە ئایینی و کلتوریەکان لە عێراق، یارمەتی بڵاوکردنەوەی مەزهەبی ویلایەتی فەقیهی ئێران (فەرمانڕەوایی ئاخوندان) دەدەن.\nنەشوع وتی میلیشیاکە مەترسییەکی بەرچاوە بۆسەر بەرژەوەندیەکان و سەقامگیریی عێراق، لەگەڵ ئاسایشی تەواوی هاوڵاتیانی.\nوتی ئامرازی سەرەکیی سوپای پاسدارانە بۆ لاوازکردنی عێراق تا رژێمی ئێران "نزیکتربێتەوە لە خەونەکانی بۆ هەژمونی ناوچەیی".\nوتیشی بەردەوام هەوڵدەدات خۆی وا وێنابکات کە گروپێکە لەسەروو یاساوەیه بەهۆی پەیوەندیی بەهێزیەوە لەگەڵ رژێمی ئێران.\nهه‌روه‌ها وتی کەتائیب حیزبوڵا رۆڵی هەبوو لە بەهێز دامرکاندنەوەی خۆپیشاندانە جەماوەریەکاندا کە ساڵێك لەمەوبەر دروستبوون، لەگەڵ کوشتن و بریندارکردنی هەزاران خۆپیشاندەر و چالاکوان کە داوای چاکسازی و کۆتاییهێنانیان دەکرد بە نفوزی میلیشیاکانی سەربە سوپای پاسداران لە عێراق.\nنەشوع داوای لە حکومەتی عێراق کرد بەربگرێت بە چالاکیەکانی میلیشیاکانی سەربە سوپای پاسداران لەڕێی پشتبەستنیەوە بە هاوڵاتیانی عێراق و هێزە ئەمنیەکانی عێراق.\nکەتائیب حیزبوڵا بڕبڕەی پشتی هێزەکانی حەشدی شەعبییە. سەدان شەهیدیان داوە بۆ بەدەستهێنانەوەی نیشتمانەکەمان. هەر هەوڵێک بۆ کەمکردنەوە لە بایەخیان پڕوپاگەندەیەکی هەرزانە بۆ ئەمریکای تێرۆریست.


20/11/2021 238 جار خوێنراوەتەوە\nله رۆژی جیهانی منداڵاندا و به‌پێی ئامارێكی ڕێكخراوێكی ناحكومی تایبه‌ت به ده‌ستگیر كراوان، له سه‌ره‌تای ئه‌مساڵه‌وه 1149 منداڵی فه‌ڵه‌ستینی له‌لایه‌ن هێزه‌كانی قه‌واره‌ی ئیسڕائیله‌وه ده‌ستگیر كراون و له زیندان ماونه‌ته‌وه.\nیانه‌ی به‌ندیانی فه‌ڵه‌ستین، له ئامارێكدا بڵاویكردووه‌ته‌وه: له سه‌ره‌تای ساڵی 2021ـه‌وه تائێستا 1149 منداڵی فه‌ڵه‌ستینی له‌لایه‌ن هێزه‌كانی ئیسرائیله‌وه ده‌سگیر كراون و زیندانی كراون.\nیانه‌ی به‌ندیانی فه‌ڵه‌ستین ڕایشگه‌یاند: به‌شێك له‌و منداڵانه ئازاد كراون و به‌شێكیشیان كه ژماره‌یان 160 منداڵه، له گرتووخانه‌كانی (عوفه‌ر) و ئه‌لداموون) و (مه‌جدووی) قه‌واره‌ی ئیسڕائیلدا ماونه‌ته‌وه و ده‌ستبه‌سه‌رن.\nبه‌پێی ڕاگه‌یه‌ندراوه‌كه‌ی یانه‌ی به‌ندیانی فه‌ڵه‌ستینی "یه‌ك له‌سه‌ر سێی ئه‌و منداڵانه‌ی ده‌ستگیر كراون، به شێوه‌ی هه‌ڕه‌مه‌كی سزا دراون و شوێنه‌واری ئه‌شكه‌نجه به گیانیانه‌وه دیاره و ئه‌وانه‌ی دیكه‌یش تووشی سزای ده‌روونی بوون".\nبه‌پێی ئاماره فه‌ڕمییه‌كان، له ساڵی 2000ـه‌وه هێزه‌كانی قه‌واره‌ی ئیسڕائیل، 19 هه‌زار منداڵی فه‌ڵه‌ستینییان ده‌ستگیر كردووه كه ته‌مه‌نیان له خوار 18 ساڵییه‌وه بوون.


ئایا لەسونەتدا ئادابی (جیماع) کردن چۆن ڕوون کراوەتەوە ؟: ماڵپەڕی وەڵامەکان\nژنهێنان و خێزانپرسیارە جنسیەکانئایا لەسونەتدا ئادابی (جیماع) کردن چۆن ڕوون کراوەتەوە ؟\nئایا لەسونەتدا ئادابی (جیماع) کردن چۆن ڕوون کراوەتەوە ؟\nئاینى پیرۆزى ئیسلام هەموو شتێکی فێر کردووین ، فێری کردووین چۆن نان بخۆین و چۆن جل لەبەر بکەین ، ئایا لەسونەتدا ئادابی (جیماع)کردن چۆن ڕوون کراوەتەوە ؟\nلەم وەڵامە ئەم شتانەى خوارەوە ڕوونکراوەتەوە :\n1- سودەكانی جیماع کردن چیە؟\n2- جیماع بۆ چ مەبەستێك دانراوە؟\n3- ئەو شتە گرنگانە چین کە پێویستە لەبەر چاو بگیرێت لەکاتی (جماع) کردندا؟\n4- لە جیماع كردندا پیاو خێری دەست دەكەوێ؟\n5- چ زیكرێك بكەین لە كاتی جیماع كردندا؟\n6- تاوانی ئەو كەسە چیە كە لە كۆمەوە دەچێتە لای خێزانی؟\n7- ئەی دروستە لە پشتەوە بچیتە لای خێزانت بەڵام تێكەڵاوی پێشەوەی بیت؟\n8- كەسێك جیماعی كرد و پاشان ویستی دوبارەی بكاتەوە چی سوننەتە ئەنجامی بدات؟\n9- چ كاتێك غوسل واجب دەبێت لەسەر ژن و پیاو؟\n10- دروستە دوای جیماع بخەویت و غوسل دوابخەیت؟\n11- حوكمی جیماع كردن لەكاتێكدا ئافرەتەكە لە سوڕی مانگانەدا بوو چیە؟\n12- کەفارەتی تاوانی جووت بوون لەکاتی سوڕی مانگانەدا چۆنە ؟\n13- ئایا دروستە لە کاتی سوڕی مانگانەدا ژن ومێرد بە دەستی یەکتر یەکتر ڕەحەت بکەن .\n14- چ كاتێك دروستە ژن و پیاو مەنع بكەن؟\n15- حوكمی باسكردنی نهێنی جوتبون لە لای خەڵكى چیە؟\nبەڵێ جوانت گوت کاتێ دەڵێی ئیسلام فێری هەموو شتێکی کردووین ، بێگومان ئیسلام هەموو خێرێکی دونیا و دواڕۆژ و مردن و ژیانی بۆ مرۆڤەکان هێناوە و بۆی ڕوون کردوونەتەوە .\nوە (جماع ) کردن لەکارە گرنگەکانی ژیانی مرۆڤە کە دینەکەمان ڕوونی کردۆتەوە بۆمان و چەند ئاداب و ئەحکامێکی بۆ داناوە بۆ ئەوەی تەنها چێژ وەر گرتن نەبێت وەک ئاژەڵان ، بەڵکو بەستوویەتی بەوەی مرۆڤ نیەتی چاکی هەبێ لەو کارەدا و زیکر و ئادابی بۆ دەسنیشان کردووە بۆ ئەوەی موسوڵمان پاداشت وەر بگرێت لەبەرانبەر ئەنجامدانی دا .\nوە لەسوننەتدا ئەمە ڕوون کراوەتەوە ، هەروەک الإمام ابن القيم ـ رحمه الله ـ لەکتابی (زاد المعاد) دا ئاماژەی پێ کردووە و دەڵێ : ( بەنیسبەت جیماع کردنەوە ، سونەتی پێغەمبەر ـ صلى الله عليه و سلم ـ تەواو ترین ئاکارە ، کە بەهۆیەوە پارێزگاری دەکرێت لەتەندروستی مرۆڤ ، و دەبێتە هۆی چێژ لێوەرگرتن و دڵ خۆش بوون ، و ئەو ئامانجانە بەدەست دێت کە لەجیماعدا هەن ، چونکە بەتەئکید جیماع بۆ سێ مەبەست دانراوە :\nیەکەم : پاراستنی وەچە و نەوە (حفظ النسل) ، و بەردەوام هاتنە دونیای ئەو کەسانەی کەقەدەری خودا وایە بێنە دونیاوە .\nدووەم : ڕشتن و دەرهێنای ئەو ئاوەی کە هێشتنەوەی لە لەشدا زیان بەتەندروستی دەگەیەنێت .\nسێیەم : جێبەجێ کردنی ئارەزوو ، وگەیشتن بە خۆشی و لەزەت بەهۆی ئەو نیعمەتەوە ، و ئەم تەنها سود و فائدەیە کە لەبەهەشتا هەیە ؛ چونکە لەوێ منداڵ بوون نی یە ، و شتێک بوونی نی یە بەناوی هێشتنەوەی ئاو تاوەکو دەر بکرێت .\nوە دکتۆرە چاکەکان پێیان وایە کە جیماع کردن یەکێکە لەهۆکارەکانی پاراستنی تەندرووستی . [الطب النبوي ص249] .\nوە هەروەها الإمام ابن القيم ـ رحمه الله ـ دەڵێت :\n( یەکێک لەسوودەکانی (جماع) : پاراستنی چاو ، و پاراستنی نەفس ، و توانای خۆ پاراستن لەحەرام زیاد دەکات، و هەروەها بەدەست هاتنی ئەم سوودانە بۆ ئافرەتانیش ، و بێگومان پیاو سوود بەخۆی دەگەیەنێت لەدونیا و دواڕۆژدا و سوود بە خێزانى دەگەیەنێت ، هەر بۆیە پێغەمبەر ـ صلى الله عليه و سلم ـ ئەو کارەی دەکرد و خۆشی دەویست و دەیفەرموو : ( حبب إلي من دنياكم : النساء والطيب ) رواه أحمد 3/128 والنسائي 7/61 وصححه الحاكم .\nواتە : لەدونیای ئێوەدا ئافرەتان و بۆنی خۆش خۆشەویست کراوە لەلام .\nوەهەروەها پێغەمبەر ـ صلى الله عليه و سلم ـ فەرموویەتی : ( يا معشر الشباب من استطاع منكم الباءة فليتزوج ، فإنه أغض للبصر وأحفظ للفرج ، ومن لم يستطع فعليه بالصوم فإنه له وجاء ) رواه البخاري 9/92 و مسلم 1400 ) . الطب النبوي 251 .\nواته : ئەی کۆمەڵی گەنجان هەرکەسێک لەئێوە توانای ژن هێنای هەیە با ژن بێنێت ، وهەر کەسێک توانای نەبوو با بەڕۆژو بێت ؛ بەتەئکید ڕۆژو دەبێتە هۆی کەمکردنەوەی توانای جنسی و ئارەزوو .\nوە ئەو شتە گرنگانەش کە پێویستە لەبەر چاو بگیرێت لەکاتی (جماع) کردندا ئەمانەن :\nیەکەم : لەکاتی ئەنجامدانی ئەو کارەدا نیەت بۆ خوا یەکلایی بکرێتەوە ، و مەبەستی لەو کارەی پاراستنی نەفس و خێزانی بێت لەحەرام ، و هەروەها زیاد کردنی ئومەتی ئیسلامی بۆ ئەوەی بەرز ببێتەوە ؛ چونکە زۆر بوون دەبێتە هۆکاری بەهێز بوون ، و با بزانێت کە پاداشت دەدرێتەوە هەر چەندە ئەو ئارەزوی خۆی بەجێ دێنێت .\nئەبو زەڕ ـ خوا لێی ڕازی بێت ـ دەڵێ : پێغەمبەری خوا ـ صلى الله عليه و سلم ـ فەرمووی : ( وفي بُضع أحدكم صدقة ) ـ ،أي في جماعه لأهله - فقالوا : يا رسول الله أيأتي أحدنا شهوته ويكون له فيها أجر ؟ قال عليه الصلاة والسلام : ( أرأيتم لو وضعها في الحرام ، أكان عليه وزر ؟ فكذلك إذا وضعها في الحلال كان له أجر ) رواه مسلم 720\nواتە : (بەئەنجامدانی جماع پاداشتان دەس دەکەوێت) (!) ، گوتیان : ئەی پێغەمبەری خوا ـ صلى الله عليه و سلم ـ یەکێک لەئێمە ئارەزوی خۆی جێ بەجێ دەکات و پاداشتی بۆ دەنوسرێ ؟!\nفەرموو : ( ئەی ئەگەر لەحەرامدا جێبەجێی بکردایە ئایا تاوان بار نەدەبوو ؟ بەهەمان شێوە گەر لەحەڵادا شەهوەتی بەجێ بێنێت پاداشت وەردەگرێت ) .\nوە ئەمە فەزڵی خوایە لەسەر ئەم ئومەتە ، سوپاس بۆ خودا کەئێمەی کردووە لەبەشێک لەم ئومەتە .\nدووەم : پێش (جماع)کردن یاری و گاڵتە لەگەڵ خێزانی بکات و ماچی بکات .\nپێغەمبەری خوا ـ صلى الله عليه و سلم ـ دەفەرمووێ : ( فإن قضى الله بينهما ولدا ، لم يضره الشيطان أبدا ) رواه البخاري 9/187 . گەر خودا منداڵیان پێ ببەخشێت ، شەیتان ناتوانێ زیانی پێ بگەیەنێت ) .\nواتە : من و پێغەمبەر ـ صلى الله عليه و سلم ـ بەیەکەوە لەیەک تەشتدا خۆمان دەشوشت کە لەنێوانماندا بوو ، دەستمان تێکەڵ دەبوو ، دەم گوت : بەشم بهێڵە بەشم بهێڵە\n، دەڵێ : هەردوکیان لەشران بوون .\nئەمانە هەندێک بوون لە ئادابەکاتى جیماع و ئەو شتانەى کە پەیوەندی هەیە بە نێوان ژن و مێردەوە ، خواى گەورە هەموو لایەکمان مۆفەق بکات\nئه‌گه‌ر پیاو ته‌نها زه‌كه‌رى بهێنێ به‌كۆمى خێزانیدا و نه‌یخاته ژوورەوە هه‌ر به‌گوناهـ داده‌نرێت؟ كارى سەرجێى لەگەڵ خێزانم دروستە لە ژوورێک كە قورئانى تێدا بێت؟ حوکمى خواردنى مەنى پیاو لە لایەن خێزانیەوە چیە؟ وەئایا دروستە پیاو شیرى خێزانى بخوات؟ ئایا چی شتێک ڕێگە پێ دراوە لە نێوان ژن و مێردا ئەنجام بدرێت؟ ئایا دروستە ژن و پیاو ئەندامى زاوزێى یەكتر بمژن و بیلێسنەوە؟\nسەردان: ٢٥,٥٠٣ بەش: پرسیارە جنسیەکان\nپرسیاری دواترکافرێک موسڵمان دەبێت و مافى خەڵکى لایە ئایا ئەو مافانەى لەسەر لا دەچێ بە موسڵمان بوونى؟پرسیاری پێشترژن و مێرد کە حەڵاڵى یەکن بۆچی نابێت ئەندامى زاوزێى یەکتر بمژن ؟


ده‌ركردن كورده‌یل فه‌یلى له‌كووره ده‌س وه‌پیكرد؟\nگرفت ئه‌را ملله‌ت دروس بكه‌ن و دوچه‌وكى و جیایى بارنه وجوود له‌ناونى پێكهاته‌یل نیشته‌جى وڵاته‌گه، دى دوینید هه‌ر حكوومه‌تیگ و له‌سه‌ره‌تاى هاتنى نه‌خشه‌یگ له ئاڵشتكارى داناگه و هویچ كامیان له‌به‌رژه‌وه‌ندى ژیان هاوبه‌ش و برایى ناونى ملله‌ته‌یل كار خه‌یریگ نه‌كردنه و خوه‌یان بنه‌ڕه‌ت و سه‌رچه‌وه‌ى جیاوازى و ناكووكى و كیشمه‌كیش بوینه.\nئه‌را نموونه: دویاى دامه‌زرانن ده‌وڵه‌ت عراقى له‌ساڵ 1921 وه‌تایبه‌ت له‌وه‌خت پاشایه‌تى یه‌كه‌م سیاسه‌ت وه عه‌ره‌بكردن دانریا و له‌ساڵ 1925 ده‌س وه‌پیكریا و یه‌كه‌مین ئشاره‌تیگیش ئه‌را ئه‌و سیاسه‌ته قانوون شوناسنامه‌ى عراقى بوى ك له‌ساڵ 1925 دانریا، بیگومان ئیمه ئه‌گه‌ر بایم و هویره و بكه‌یم و له‌ڕوى سیاسیه‌و ته‌ماشاى ئه‌و رویداگه‌یله بكه‌یم، ئه‌وه پلانیگ پڕ له سیاسه‌ت و مانادار بوى له‌لایه‌ن حكوومه‌ت ئه‌وساى عراق و سه‌ره‌تاى به‌دبه‌ختى و له‌ناوبردن و ته‌عریبكردن به‌شیگ له ملله‌ت عراق بوى، وه‌تایبه‌ت سه‌ره‌تایگ بوى ئه‌را زوڵمكردن له‌كورده‌یل فه‌یلى و جیاكردنه‌وه‌ى چینیگ له پیكهاته‌یل تر عراقى، چوینكه گشت ده‌سڵاتداره‌یل ئامانجیان یه‌كیگ بویه له په‌یڕه‌وكردن دكتاتۆریه‌ت، وه‌لى هه‌ر یه‌كیگ له‌لیان وه‌شیوازیگ ئه‌نجام خواست و ئاره‌زووه‌یلى داگه‌و تاڕاده‌یگ هویروڕایان له یه‌كترى نزیك بویه له‌باوه‌ت زوڵم و سته‌مكارى له ملله‌ت، وه‌تایبه‌ت جیاكردنه‌وه‌ى چینه‌یل كومه‌ڵگاى عراقى جویر ئه‌وه‌ك وه‌رانوه‌ر چین كورده‌یل فه‌یلى ئه‌نجام دریا وه‌بى ئه‌وه‌ك تاوانیگ داشتوون، دویاى ئه‌وه‌یش له‌شوون كووتایى جه‌نگ دویه‌م جه‌هانى دى كه‌مه كه‌مه زوڵم و سته‌م زیاتر ڕوى له كورد كردیاگ تاڕه‌سیه سه‌رده‌م رژیم به‌عس و ئه‌وه بوى وه‌گشت شیوه‌یگ هه‌وڵ ئه‌وه‌دا ملله‌ت كورد وه ته‌واوى له‌ناو بووه‌ێد و دوشمنایه‌تى ئاشكرایگ داشت وه‌ل كوردا و به‌ڵگه‌یش ئه‌را ئه‌و راسیه ئه‌وه بوى ك یه‌كه‌م تاوانیگ دژ وه كورده‌یل فه‌یلى ئه‌نجامدا له سه‌ره‌تاى سیاسه‌ت چه‌فتى، ك وه پیسترین و دڕنده‌ترین ره‌فتاریگ وه‌شكیا ماڵ و حاڵیان و گشت مال َ و موڵكه‌یلیان له‌لیان زه‌فت كرد وه مه‌هانه‌ى نادروس و دویر له بنه‌ماى ده‌ستوور و به‌دبه‌ختى و ماڵویرانى فره‌یگ هاورده تویش كورده‌یل سته‌مدیده‌ى فه‌یلى.\nله‌سه‌رده‌م رژیم دكتاتۆر مه‌سه‌له‌ى ده‌ركردن فه‌یلیه‌یل خسته وه‌رده‌م گشت كاره‌یل ناڕه‌واى، ئه‌ویش وه‌بى ئه‌وه‌ك گووش به‌یگه ده‌ستوور و قانوونه‌یل ناوده‌وڵه‌تى، دى دویاخر له قوناغه‌یل تر ده‌سكرده له‌ناوبردن كورد جویر ئه‌نفال و كیمیاواران مه‌ردم شار هه‌ڵه‌بجه و كاره‌ساته‌یل تر، وه‌لى قوربانى یه‌كه‌م هه‌ر له‌سه‌ره‌تاى دامه‌زرانن عراقه‌و له‌سه‌رده‌م پاشایه‌تى تا رووژ رمیان به‌عس له كورده‌یل فه‌یلیه‌و ده‌س وه‌پیكرد ك هه‌وڵ ده‌ركردن و له‌ناوبردنیان دریاس و هه‌میشه كه‌فتنه‌سه وه‌ر په‌لامار بى به‌زه‌یى ك له‌یره نیه‌توایم باس چونیه‌تى ئه‌و زوڵم و سته‌مه‌یله بكه‌یم هاته تویشیان، چوینكه گشت كه‌سیگ تاریخیان زانیگ و ئاگاداره له‌و ستمه‌یله ك ده‌رهه‌قیان ئه‌نجام دریا، وه‌لى له‌تاریخ ئنسانیه‌ت له دونیا ئى جووره چشتیگ ڕوى نه‌یاگه جویر ئه‌وه‌ك روى وه‌ڕوى كورده‌یل فه‌یلى بویه‌و.\nتویه‌نیم بویشیم مه‌ویسى كورده‌یل فه‌یلى له‌سه‌ره‌تاى ساڵه‌یل هه‌یشتاى سه‌ده‌ى وه‌رین دیاردا و ده‌روه‌ده‌ر كریان، وه‌لى سه‌ره‌تاى پلانداناین دژ وه ئى چین خه‌باتكه‌ر و قوربانیده‌ره ئه‌را سه‌ڵه‌یل سه‌ره‌تاى دامه‌زرانن ده‌وڵه‌ت عراق گله‌و خوه‌ێد و(گه‌ورا ئاو ڕشان و بویچگ پا خشان)، ك ئه‌وه بوى باقى ده‌سڵاتداره‌یل له‌بان هه‌مان پلان چینه ڕییه‌و و هه‌مان ریڕه‌و گرتنه‌وه‌ر و تائیسه‌یش ئه‌وه‌سه مه‌سه‌له‌ى شوناسنامه هیمان چاره‌سه‌ر نه‌كریاگه و كورده‌یل فه‌یلى بیبه‌شن له‌لى.


ناوی تەواوی (ئەحمەدی کوڕی موحەممەدی کوڕی ئیبراهیم ئەبو عەباسی کوڕی شەمسەدینی شافیعی ئەربیلی)یە، بە ئیبن خەلەکان ناسراوە، لە (١١/ رەبیعولئەوەلی/ ٦٠٨ ک - ٢٢ی/ کانوونی یەکەمی/ ١٢١١ز) لە ئامێزی قەڵای هەولێر لەدایک بووە، لە خێزانێکی ڕۆشنبیر و خوێندەوار و دینداردا پەروەردە بووە و پێگەیشتووە. ئیبن خەلەکان بە نەتەوە کورد و بە هۆز(خه‌له‌کان)ی بووە، کە هۆزێکە لە هۆزە کوردییەکانی شاری ھەولێری باشووری کوردستان، هەندێک لە توێژەران ڕەچەڵەکەکەی دەگەڕێننەوە پاڵ بەرمەکییەکان. هەندێکیتر لە مێژوونووسانیش وەک سەفەدی و شاکر کەتبی و کۆمەڵێکی تر دەڵێن لە کوردانی هەکارییە. سەرباری ئەم ناکۆکییانەش کۆدەنگی هەیە لەسەر ئەوەی نازناوی ناوبراو دەگەڕێتەوە بۆ باپیری سێیەمی کە خەلەکانە و بە قسەی عەبدولڕەحیمی ئەسنەویش(٧٧٢ ک/١٣٧٠ز) خەلەکان ناوی گوندێکی دەوروبەری هەولێر بووە. هەر لەبارەی ڕەچەڵەک و بنەچەی ئیبن خەلەکان، ئیبن مستەوفی لە کتێبەکەیدا(مێژووی هەولێر ـ تأریخ الاربیل) هیچ ئاماژەیەکی بەم ئیبن خەلەکانە نەکردووە، بەڵام لەوێدا باس لە زانایەکی تر دەکا بەناوی عومەر خەلەکانی(عمر بن خلکان)؛ گوایە زانایەکی ئایینی بووە و دۆستێکی نزیکی سوڵتان موزەفەرەدینی هەولێر بووە و زۆر متمانەی پێ هەبووە، ئەم زانیارییە لەگەڵ سەرچاوەکانی تردا سەبارەت بە باوکی ئیبن خەلەکان ئەم بابەتە یەکدەگرێتەوە. لەبەر ئەوەی کە باوکی ئیبن خەلەکان خۆی مامۆستا بووە لە هەولێر و کەسایەتییەکی ئایینی بووە و متمانەپێکراوی سوڵتان موزەفەرەدین بووە، لە سەرچاوەکاندا تەنها ساڵێک جیاوازی لە نێوان کۆچی دواییاندا هەیە و جیاوازیەکی کەم لە نێوان ناوەکەیاندا بەدی دەکرێت، واتە بە ڕوونی بۆمان دەرکەوت کە باوکی ئیبن خەلەکان هەولێری بووە. \nـ قۆناغی زانست و پێگەیشتنی\nسەرەتای خوێندنی لە هەولێرەوە دەستپێکردووە، بۆ درێژەدان بە خوێندنەکەی؛ سەرەتا چووەتە حەلەب و پاشان دیمەشق، پاشان چووەتە میسر لە قاهیرە خەریک بووە بە وەرگرتنی زانیاری فەلسەفی و یاسایی و ئایینی و زمانەوانی، دوای وەک نووسەرێکی مێژوویی(مؤرخ) ناوی دەرکرد. پێش مردنی باوکی؛ لە تەمەنی دوو بۆ سێ ساڵییەوە باوکی هەوڵی فێرکردنی داوە؛ دواییش بۆ خوێندن و پێگەیاندنی ئیبن خەلەکان دەنێرێت بۆ لای خاتوونێک بە ناوی زەینەب.\n- باوکی ئیبن خەلەکان\nناوی شەهابەدین محەمەدە؛ کەسێکی شەرعزان بووە، سەردەمێک لە قوتابخانەی نیزامییەی بەغدا وەک موعید کاریکردووە، دواتر چووەتە موسڵ و چواردە ساڵ لەو شارە ماوەتەوە، پاشان هاتۆتە هەولێر و بووەتە جێگە متمانەی سوڵتان موزەفەرەدین کەوکەبەری فه‌رمانڕەوای شارەکە(١١٨١_١٢٣٢ ز).\nئیبن خەلەکان لە تەمەنی لاویدا لە نێوان هەولێر و موسڵدا بەردەوامی بە خوێندن داوە، دواتر لەگەڵ براکەیدا ڕوودەکاتە شاری حەڕان و پاشان حەلەب -کە ئەوکات یەکێک لە کوڕەکانی سەلاحەدینی ئەیووبی حوکمی دەکات-. ئیبن خەلەکان و براکەی؛ لەگەڵ خۆیاندا نامەیەکی سوڵتان موزەفەرەدینی حوکمڕانی هەولێر دەبەن و دەیدەن بە قازی بەهادین، کە وەزیری کوڕەکەی سەلاحەدین بووە. لە نامەکەدا سوڵتان موزەفەرەدین دەڵێ: چی پێویستە و بە باشی دەزانیت لەگەڵ ئەم کوڕانەدا بیکە، ئەوانە کوڕی کەسێکن کە وەک برا وابووە بۆ من و وەک براش بووە بۆ تۆ. پێویست ناکات هیچ شتێک لەوە زیاتر پێشنیار بکەم. ئەو قازییە وەک وەفایەک بۆ هاوڕێیەتی لەگەڵ باوکیاندا، هەتاوەکو مردنی؛ ئەوو براکەی لە نزیک خۆی لە حەلەب دانابوو. لەوێ سەرەتا لە لای مامۆستایەک دەخوێنێت بە ناوی شێخ جەمال ماهانی -کە کوردێکی هەولێری و هاوڕێی باوکی بووە-. بەڵام بەرلەوەی بارگەی بگوازێتەوە بۆ موسڵ و حەلەب، ئیبن خەلەکان لە هەولێر لەسەر دەستی باوکی شەرعزانیی خوێندووە، لەسەر دەستی ئین شەدادی مێژوونوسی تایبەتی سەلاحەدینی ئەیوبی ئاشنای ڕێزمانی عەرەبی بووە، جگە لەم دوانەش بەرلەوەی گه‌شتى حەلەب و دیمەشق بکات، شێخ شەرەفەدین ئەحمەدی کوڕی موسا بکوڕی مەنعەی هەولێری و کۆمەڵێکی تر زانا وانەیان بە ئیبن خەلەکان وتووەتەوە، لە حەلەبیش درێژەی بەخوێندن داوە و بەردەوام بووە لە کۆکردنەوەی زانست، لەوێش لای چەندین زانای گەورەی تر خوێندوویەتی، هەر لەوێش چاوی دەکەوێ بە زانا و مێژوونووسی کورد ئیبن ئەسیر و ئاشنایەتی لەگەڵدا پەیدا دەکات، لەبەر ئەوەی کە دۆستێکی نزیکی باوکی بووە، پەیوەندیەکی بەهێزی لەگەڵدا دروست دەکات و زۆر شتیشی لێوە فێردەبێت. لەگەل ئەمانەشدا شارەزاییەکی زۆر باشی لە شەرعزانی(فقه)و ئوسووڵ و زمانی عەرەبیدا هەبووە و، تا ڕادەیەکی بەرچاو شارەزای مەزهەبی شافیعی بووە و، لە فەتواکانیدا دیار بووە کە بەردەوام سەیری ئەو مەزهەبەی کردووە. ئیبن خەلەکان هاوڕێی کتێب بووە و پارە و ماڵەکەی هەموو داوە بە کتێب. لە سەرەتای ژیانیدا حەزی کردووە ببێت بە شاعیر، بۆیە شیعرێکی زۆری داناوە.\n- ژیانی وەزیفی ئیبن خەلەکان\nلە سەرەتادا ڕوودەکاتە میسر، لەوێ ماوەیەک دەستبەکار دەبێت لە پۆستی یاریدەدەری قازی گشتی میسر، (قازی ئەوکاتی میسر کەسێکی کوردبوو بەناوی بەدرەدین سنجاری)، لەو پۆستە بەردەوام دەبێت هەتاکو ساڵی ١٢٦١ ز، پاشان روودەکاتە شام لە دیمەشق نیشتەجێ دەبێت، هەر لەوێش دەبێتە داوەری گشتی هەموو ناوچەکانی سووریا، تا هەشت ساڵ لەو پۆستە بەردەوام دەبێت، بەڵام دواتر بەهۆی بڕیارێک(بڕیارەکە سیاسی بوو لەلایەن سوڵتان زاهیر، سوڵتانی ئەوکاتی دیمەشقەوە دەرچوو، دەبێ ژمارەی قازییەکان زیادبکرێت لەبری یەک قازی پێویستە چوار قازی دابنرێ)، ئیبن خەلەکانیش وازهێنانی پێ باشتر بوو لەوەی ناکۆکی و راجوێیی بکەوێتە نێوان قازییەکان لە کاتی هەر بڕیارێک دەیانەوێ بیدەن، ئەمەش وردبینی و دووربینی ئیبن خەلەکان دەردەخا، بۆیە لە ساڵی ١٢٦٩ز لە پۆستەکەی لادەبرێت، یان وەک کاردانەوەیەک بەرامبەر بڕیارەکە؛ خۆی واز لە پۆستەکەی دێنێت و دیمەشق جێدێڵێت، لەدوای جێهێشتنی شاعیرێکی سووری -بەداخەوە ناوەکەی ونە- شیعرێک بۆ لەدەستدانی ئیبن خەلەکان دەنوسێ و دەڵێت:\nپیاوانی دیمەشق سەرسام بوون\nبە زیادبوونی ژمارەی سەرکردەی یاسایی\nپیاوانی یاسا وەک ڕۆژن، سەرچاوەن بۆ ڕۆشنایی\nبەڵام بۆ لە زۆربوونیاندا ئاشکرایە بە ڕوونی\nلەبری زیادبوونی ڕۆشنی، وا زیادبوو تاریکایی.\nلە دوایی ئەوەی دیمەشق جێدێڵێت، بەرەو میسر دەگەڕێتەوە، لەوێش دەستدەکات بە وانەگوتنەوە لە خوێندنگەی (الفخریة) لە قاهیرە، وە لە کۆتایی ساڵی ١٢٧٦ز دا دیسانەوە دەکرێتەوە بە قازی هەموو شافیعییەکانی سوریا و لە پێشوازیەکی گەورەدا بە ئامادەبوونی پاشای دیمەشق و هەموو سەرکردە سەربازی و کەسایەتییەکانی شارەکە؛ لە ساڵی ١٢٧٨ز دا دەگەڕێتەوە دیمەشق، بەڵام دیسان بەهۆی ململانێی نێوان میرەکان، ماوەیەک دەستگیر دەکرێت، پاش ماوەیەکی کەم لێبووردنی بۆ دەردەکرێت و دیسان دەبێتەوە بە قازی گەورەی ئەو وڵاتە، پاشان دەبێتەوە قازی تا سێ ساڵ بەردەوام دەبێت لەو پۆستە، دوای ئەوە خانەنشین دەکرێت. ئیبن خەلەکان لە دوو ساڵی کۆتایی ژیانیشدا بەتەواوەتی خۆی یەکلایی کردبۆوە بۆ وانەبێژی و وازی لە دادگەری هێنابوو.\n- کۆچی دوایی کردنی\nدوای بەسەربردنی ژیانێکی پڕ شکۆ و بەها لە وەرگرتنی زانست و خەریک بوون بە نوسین وخزمەتکردنی کۆمەڵگە و پێگەیاندنی فێرخوازان، لە(٢٦ی - ڕەجەبی - ٦٨١ک/ ٢ی - تشرینی دووەمی - ١٢٨٢ز) لە دیمەشق کۆچی یەکجاری کرد و لە چیای قاسیون لە گۆڕستانی جوعییە ئەسپەردە کرا.\n- وفاء العينين و الأنباء أبناء الزمان\nکتێبی ''وفاء العينين و أبناء الزمان'': یەکێکە لە کتێبە هەرە بەناوبانگەکانی جیهان؛ لەڕووی بەپێزی و ناوازەیی وردی زانیاری و لێکۆڵینەوەی، ناسراوە بە فەرهەنگی قۆناغ و ژیانی ناوداران، هەژدە ساڵ بە کۆکردنەوە و تۆمارکردنی زانیاری لەسەر ژیانی کەسایەتی و زانا و ناوداران خەریک بوو، لە ساڵی ١٢٥٦ دەستی پێکرد و لە ساڵی ١٢٧٤ تەواوی کرد، بەڵام سەرەڕای تەواوکردنی کتێبەکەشی تا کۆتایی ژیانی هەر خەریکی زیادکردنی زانیاری و تەئکید لێکردنەوەیان بوو، نەبادا هەڵە و کەم و کوڕی تێدابێ لە زانیارییە تۆمارکراوەکانی. خاڵی بەهێزی ئەم کتێبە لەوەدایە؛ بە بەراورد بە کتێبە هاوشێوەکانی نوسەرەکەی گرنگی زۆریداوە بە سەلماندنی ساڵی لەدایکبوون و وەفاتی ناوداران، بەجۆرێک؛ ئەگەر ساڵی مردنی ناودارێکی دەست نەکەوتبێت، ئەوا ژیاننامەکەی هەڵگرتووە و پۆزشی بۆ خوێنەرهێناوەتەوە. زۆرجار دەڵێت: ژیاننامەی فڵان کەسم نەنووسی لەبەرئەوەی ساڵی وەفاتەکەیم نەدەزانی، ئەمەش بۆ زانایانی فەرموودەناسی زۆر زۆر گرنگە، تا لە ڕێی ساڵەکانی وەفاتی ناودارانەوە سەنەدی ڕاوییەکانی فەرموودە ساغ بکەنەوە و، پەیوەندی ڕاوییەکان بە یەکترەوە بزانن و، سەنەدی بچڕاو(منقطع) لە سەنەدی پێکەوە گرێدراو(متصل) جیا بکەنەوە، هەر بەهۆی ئەمەشەوە گەلێک کەس ئاشکرا کراون؛ کە فەرموودەیان هەڵبەستووە و بەڵگەیان نەبووە کە لە دەمی پێش خۆیان بیستبێت. ئێستا دەستنووسی ئەو کتێبە بە خەتی دانەرەکەی لە مۆزەخانەی بەریتانیا پارێزراوە، لە ئەڵمانیا بۆ یەکەمجار بە زمانی عەرەبی لە چاپ دراوە، زهیرەدین ئەردەبیلی وەریگێڕاوە بۆ سەر زمانی فارسی، لەلایەن پێنج زانایتر پاشکۆی بۆ دروستکراوە. \nبە قسەی ڕۆژهەڵاتناس(فرانس ڕوزنپال)یش یەکێک لە دەستنووسەکانی ئەم کتێبە؛ بە خەتی ئیبن خەلەکان خۆیەتی و لە دووتوێی پێنج بەرگدا نوسراوەتەوە(ڕوزنپال خۆی ئەم نوسخەی دیوە). هەروەها لەلایەن (ولیەم مکگوکین دی سلاین) وەرگێڕدراوەتە سەر زمانی ئینگلیزی، کە پێکهاتووە لە ٢٧٠٠ لاپەرەی لە چوار بەرگدا، ولیەم مکگوکین دەربارەی کتێبەکە دەڵێ: بەرهەمێکی زۆر گرنگ و نایاب و بەبڕشتە، پێیوایە؛ لەو پەڕی پلەی بەرزی دایە لە ڕووی زانیاری مێژوویی و ئەدەبیات و شارستانییەتی ئیسلامی ٤ـ٧، هەروەها دەڵێت: هەرگیز لە ڕادەی بەرزی و متمانە پێکراوی کتێبەکە کەم نەبۆتەوە، پشت بەستن و ئیعتبار پێکردنی بەردەوام ڕێزلێگیراوە لە هەموو سەردەمە مێژووییەکاندا. لەو کارەیدا وا دەردەکەوێت کە ئیبن خەلەکان زۆر شارەزایانە سەرچاوە مێژووییەکانی بەکارهێناوە، بە دەلیل و ڕووداوی سەردەم و ڕۆڵ و پێگەی بنەماڵە و کەسایەتییەکان کە باسیان دەکات، باسەکانی هەر باسی دەستەڵاتداری نییە، بەڵکو باسی ئەدیب و شاعیر زانای ئایینی و یاسایی کراوە، کە خۆی دەدا لە دووسەد و سی ناودار و کەسایەتی کە پێویستن بناسرێن و زانیاریان لەبارەی بەکەڵکە.\nجگە لەو کتێبە؛ ئیبن خەلەکان خاوەنی چەند کتێبێکی تری زانستی و شەرعزانی(فقه)ی و زمانەوانی بووە، چەندین هۆندراوەشی بە وشەی ناسک و مانادار هۆنیوەتەوە بە زمانەکانی فارسی و عەرەبی. \n١ـ Lewis, B.; Menage, V.L.; Pellat, Ch.; Schacht, J. (1986) [1st pub. 1971]. Encyclopaedia of Islam (New ١ـ Edition). Volume III (H-Iram). Leiden, Netherlands: Brill. P. 832. ISBN 978-9004081185.\n٢ـ ابن خلكان: وفيات الأعيان وأنباء أبناء الزمان،ج1، ص5 ؛ يسري عبدالغني عبدالله: معجم المؤرخين المسلمين، ص 120\n٣ـ الصفدي: الوافي بالوفيات، تحقيق، احسان عباس، بيروت، 1969، ج7، ص 313 ؛ الكتبي، فوات الوفيات، تحقيق، إحسان عباس، دار صادر، بيروت، ج1، ص 113.\n٤ـ الأسنوي: طبقات الشافعية، تحقيق، عبدالله احمد الجبوري، مطبعة الارشاد، بغداد، ج1، ص 495.\n٥ـ وەرگیراوە لە سایتی مێژووی کورد / ن. مامۆستا سۆران حەمەڕەش\n٦ـ هەمان سەرچاوە\n٧ـ عبدالقادر أحمد طليمات، مظفرالدين كوكبري، المؤسسة المصرية العامة للتأليف، القاهرة، 1963، ص 15 ـ 55.\n٨ـ فراز روزنثال: عام التاريخ عند المسلمين، ص 764 ؛ شكيب راشد آل فتاح: مجدالدين بن الأثير (دراسة نصية)، بحث منشور في مجلة الدراسات الموصلية، العدد 33، رجب 1432 هـ/ حزيران 2011.\n٩ـ سایتی مێژووی کورد / ن. مامۆستا سۆران حەمەڕەش\n١٠ـ Encyclopædia Britannica Online, Ibn Khallikān”. 2010. Retrieved May 22, 2010\n١١ـ سایتی مێژووی کورد /ن. م سۆران حەمەڕەش\n١٢ـ وەفایاتی عەیان و ئەنبائی زەمان / وەرگێڕانی یاسین محمود\n١٣ــ هەمان سەرچاوە\n١٤ـ ڕۆڵی زانا موسڵمانەکان لە پێشکەوتنە زانستیەکاندا / د. کاوە فەرەج سەعدون\n١٥ـ Encyclopædia Britannica Online, Ibn Khallikān”. 2010. Retrieved May 22, 2010.\n١٦ـ عبدالغني عبدالله: معجم المؤرخين، ص 120.\n١٧ـ رجب محمود البخيت: أعلام المؤرخين مكتبة جزيرة الورد، مصر، ص 241.\n١٨ـ ڕۆڵی زانا موسڵمانەکان لە پێشکەوتنە زانستیەکاندا / د. کاوە فەرەج سەعدون\n١٩ـ فرانز روزنثال: علم التاريخ عند المسلمين ص 764 ؛ عبدالرحمن البدوي: موسوعة المستشرقين ص 399.\nIbn Khallikan’s biographical dictionary ٢٠ـ\n٢١ـ وەفایاتی عەیان و ئەنبائی زەمان\n٢٢ـ ڕۆڵی زانا موسڵمانەکان لە پێشکەوتنە زانستیەکاندا / د. کاوە فەرەج سەعدون\n1533 جار خوێندراوه‌ته‌وه


مردنی هه‌زارو ٤٧٠ كه‌س به هۆی به‌كارهێنانی مادده‌ی هۆشبه‌ر له ماوه‌ی ٦ مانگی ڕابردوودا – کوردستان و کورد\nمردنی هه‌زارو ٤٧٠ كه‌س به هۆی به‌كارهێنانی مادده‌ی هۆشبه‌ر له ماوه‌ی ٦ مانگی ڕابردوودا\nپزیشكی قانوونیی ئێران ده‌ڵێ له نیوه‌ی سه‌ره‌تای ئه‌مساڵ‌دا ١٤٧٠ كه‌س به‌هۆی زۆر به‌كارهێنانی مادده‌ی هۆشبه‌ر مردوون، ئه‌م ئاماره له چاو ساڵی پێشووو له‌م ماوه دیاریكراوه‌دا سه‌دی 7 زیادی کردوه.\nسه‌ره‌ڕای ئیدیعای ناوه‌نده ده‌وڵه‌تییه‌کان له‌باره‌ی به‌ربه‌ره‌کانی له‌گه‌ڵ مادده‌ی هۆشبه‌ر به‌ڵام توشبووان به مادده‌ی هۆشبه‌ر له ئێران هه‌ردێ‌و زیاد ده‌بێ‌و له ڕاپۆرتی نوێێ ڕێكخراوی پزیشكی قانوونیی ئێران‌دا هاتووه، که له ماوه‌ی ٦ مانگی سه‌ره‌تای ئه‌مساڵ‌دا به هۆی به‌كارهێنانی ماده‌ی هۆشبه‌ر ١٣١٠ پیاو و ١٦٠ ژن گیانیان له ده‌ست داوه.\nئه‌و ڕاپۆرته ده‌ڵێ له‌م 6 مانگه‌ی سه‌ره‌تای ئه‌مساڵ‌دا، ژماره‌ی قوربانیانی زۆر به‌کارهێنانی مادده‌ی هۆشبه‌ر لە ٦ مانگی خه‌رمانان له هه‌موو مانگه‌كانی دیكه زیاتر بووه. ئاماره‌کان ده‌ڵێن له‌م مانگه‌دا ٢٧٩ که‌س مردوون که ٢٥٤ که‌سیان پیاو بوون‌و ٢٥ که‌س له له‌و قوربانییانه‌ش ژن بوون.


د.قاسملوو: د.قاسملوورێبه‌رێکی دێموکرات‌و سیمای به‌رزی مرۆڤایه‌تی\nد.قاسملوورێبه‌رێکی دێموکرات‌و سیمای به‌رزی مرۆڤایه‌تی\nحوسێن نازدار- ٢٢ی پووشپەری ١٣٩٣ی هەتاوی ٢٥ساڵ بەسەر شەهید بوونی دوكتور قاسملووی زاناو مەزن‌دا تێدەپەرێ ، بەم بۆنەوەو لەم رۆژەدا حیزتی دێموكراتی كوردستانی ئێران‌و گەلی كوردو دۆستان‌و لایەنگرانی كوردو دوكتورقاسملوو، لە زۆر شوێنی جیهان‌دا، بەشێوەی جۆراوجۆر رێز لە یادو بیرەوەری ناودارترین كەسایەتی سیاسی‌و گەورە پیاوی مێژووی كورد، دوكتور قاسملووی نەمر دەگرن.\nلە ٢٢ی پووشپەری ساڵی ١٣٦٨ی هەتاوی (بەرانبەربە ١٣ی ژوئیەی ساڵی ١٩٨٩ی زایینی)دا، تیرۆریستە دڵرەشەكانی رێژیمی ولایەتی فەقیە، كەبە ڕواڵەت بۆباس‌و دیالوگ لەسەر مەسەلەی كورد لە ئێرانەوە ناردرابوونە ڤییەن (پێتەختی ئوتریش ).دوكتورقاسملوو سكرتێری گشتی حیزبی دێموكراتی كوردستانی ئێرانیان دەگەڵ كاك "عەبدوڵڵا قادری ئازەر"ئەندامی كومیتەی ناوەندی‌و نوێنەری حیزب لە دەرەوەی وڵات‌و" دوكتور فازڵ رەسووڵ "ماموستای كوردی زانستگەی ڤییەن ،تیرور كرد.\nرێبەرانی كۆماری ئیسلامی ئێران، دەیانزانی كە د.قاسملوو هەروەك لە خەبات بۆ دادپەروەری سیاسی و نەتەوایەتی‌و كۆمەڵایەتی‌دا شێلگیرە، زۆر زیاتر لەوەش باوڕی بە وتووێژو چارەسەری ئاشتیخوازانەی مەسەلەی كورد هەیەو هەر بۆیە كاتێك لە رێگای نیزامی یەوە زەفەریان پێ نەبرد، فێڵبازانەو دەغەڵكارانە لە دەروازەی ئاشتیخوازانەوە بۆی هاتنە مەیدان‌و بە ناوی وتووێژی ئاشتیخوازانە لەسەر مافی گەلی كورد لە كوردستانی ئێران،لە ڤییەن دەگەڵی دانیشتن‌و تێروریان كرد.\nراستییەكی حاشا هەڵنەگرە، كە شەهید یوونی د.قاسملوو زەبرێكی كاریگەرو خەسارو كۆستێكی مەزن و شوێن دانەر بوو، كە بە تایبەتی لە حیزبی دێموكراتی كوردستانی ئێران كەوت.تەنانەت دەتوانین بڵێین ئەو كۆستە گەورەیە، كۆستی هەموو نەتەوەی كورد بە گشتی‌و بزووتنەوەی مافخوازانەی گەلانی ئێران‌و بزووتنەوەی خەبات بۆئاشتی‌و ئازادی‌و دێموكراسی لە ئاستی جیهانیدابوو.\nئەو كۆستە گەورەیە لەلایەك بوو بە مایەی خەم‌و پەژارەی خەڵكی كوردستان‌و دۆستانی گەلی كوردو لەلایەكی دیكەوە ڕق‌و قینی شۆرشگێرانەی ڕۆڵەكانی گەلی كوردی بەرانبەر بە رێژێمی ئاخوندی زیاتر لە پێشوو بزواند‌و لەسەر درێژەدانی خەبات‌و رێبازی رێبەرە مەزنەكەیان شێلگیر تری كردن‌و لەئاستی جیهانیش‌دا، سیماو نێوەرۆكی تێرویستی كۆماری ئیسلامی ئێرانی باشتر دەرخست.\nدوكتور قاسملوو،بە شاهیدی و ئیعترافی زۆر كەسایەتی ناوداری كوردو ئێرانی‌و جیهانی كەلە نزیكەوە ناسیوویانە، گەورەترین‌و بەئێعتبارترین كەسایەتی سیاسی‌و مێژووی كورد بوو، تەنانەت لە رۆژهەڵانی ناوەڕاستیش‌دا كەسایەتیەكی كەم وێنە بوو، بزووتنەوەی رزگاریخوازی كوردستان بۆبەشێكی بەر چاو لە دەسكەوتەسیاسیەكانی خۆی قەرزداری زانایی‌و زیرەكی سیاسی ئەو رێبەرە مەزنەیە، بەداخەوە ئێستاشی لەگەڵ بێ گەلی كورد رێبەرێكی دیكەی هاوتای قاسملووی نەبوەتەوە.\nدوكتور قاسملوو، خوێندكارێكی زیرەك و بە بەرنامە، مامۆستایەكی كەم وێنە،بیرمەندو رووناكبیرێكی بیركراوەو تێژبیرو وریا و ژیربوو.\nدوكتور قاسملوو ،رێبەرێكی مودێرن و سیمایەكی دێموكرات، مروڤێكی شورشگێر، سیاسەتوانێكی واقع بین‌و نمونە، دیپلۆماتێكی هەڵكەوتوو و سەفیرێكی گەورەی نەتەوەی چەوساوەی كورد بوو..\nدوكتور قاسملوو ،مودیرێكی داهێنەر و چالاك و پڕكار و ماندووی نەناس، رێكخەرێكی بە توانا و ئەمانەت دار ،پێشمەرگەیەكی بە نەزم و دیسیپلین، تێكوشەرێكی خاكی‌و خەڵكی‌و بەهەست‌و قسە خوش‌و راستگۆ، كوردێكی مافخوازو نیشتمان پەروەر بوو.\nدوكنور قاسملوو ،لەئاستی كوردستان‌و ئێران‌و جیهان‌دا، بەراستی خەباتگێڕی شێلگیر‌و لە خۆ بوردوو و ماندووی نەناسی رێگای ئاشتی‌و ئازادی‌و دێموكراسی‌و مافی مرۆڤ‌و مافی نەتەوایەتی بوو.\nد.قاسملوو، بە زیرەكی و توانایی و ئەزموونی كەم وێنەی خۆی رۆنێسانسێكی لە حیزبی دێموكراتی كوردستانی ئێران‌دا وەڕێخست، پێرەوپرۆگرامی حیزبی لە سەر بناغەو بنچینەی دیمۆكراسی وبەرژەوەندی گەلی كوردو سەربە خۆی سیاسی بریاردان دارشتەوەو كردییە بە رێبازی سیاسی حیزبی، سوسیالیستی دێموكرانی لە ناو حیزب‌دا چەسپاندو كردیە بە ئامانجی دوا رۆژی حیزبی دیموکرات.\nشەهید دوكتور قاسملوو، باورێكی قووڵی بە دێموكراسی هەبوو ،پێی وابوو دێموكراسی شتێك نییە تەنیا تایبەت بە هێندێك كەس‌و چەند وڵات بێ، بەڵكوو دەسكەوتێكی مروڤایەتییەو هەركەسێك‌و هەر وڵاتێك مافی هەیە كە هەیبێ و كەڵكی لێ‌وەرگرێ، ئەو نەك هەر بۆ دۆستان تەنانەت بۆ دوژمنەكانیشی دێمۆكراسی دەپاراست‌و دەیفەرموو: "خەبات بۆ دێموكراسی نابێ بچێتە ژێر سێبەری خەبات بۆ مافی نەتەوایەتی‌و چینایەتی" د.قاسملوو، باوڕی قووڵی بە" ئازادی‌و داد پەروەری"هەبوو، پێی وابوومرۆڤ هەروەك بۆ درێژەدان بە ژیان پیویستی بە "ئاو هەوا "هەیە،هەر بەو چەشنەش بۆپەرەگرتن و گەشە كردن‌و درەوشانەوی كومەڵگای مرۆڤایەتی پیویستی بە "ئازادی‌و دادپەروەری" هەیە.\nشەهید دوكتور قاسملوو، باوڕی قووڵی بە"دۆستایەتی و پەیوەندی و هاوكاری"نێوان مرۆڤەكان هەبوو، پێی وابوو بۆ بەردەوام بوونی ژیانی كۆمەڵگای مرۆڤایەتی، بە پاراستنی "بەرژەووندی‌و سەربە خۆیی‌و حورمەتی"بەرانبەر، پیویستە ئەو پێوەندی‌و هاوكارییە هەمیشە گەشە بكاو پەرە بستێنێ.\nلە بەر هەمووی ئەو تایبەتمەندییە بەرزانەی كە دـقاسملووی نەمر هەیبوون،شەمشەمە كوێرەكانی حکومه‌تی ئیسلامی ئێران،دوژمنانی ئاشتی‌و ئازادی و مافی مرۆڤ، بە پیلانی ئاشتی‌و بەغەدرو خەیانەت دەست بەكار بوون‌و مامۆستای دێموكراسی‌و پێغەمبەری ئاشتییان شەهیدكرد.\nئەوان بە هەڵە چوون ، پێیان وابوو بە تێروری دـقاسملوو، رێباز‌و ئامانج‌و حیزب وگەلی قاسملووشیان تێرور كردوە، بەڵام ئیستا پاش تێپەر بوونی ٢٥ ساڵ بە سەر شەهید بوونی د.قاسملوودا، زۆر ئاڵوگۆری هەمە لایەنەو گرینگ‌و چارەنووس ساز لە ئاستی جیهانی‌و ناوچەیی‌و ناوخویی دا پێكهاتوون كە تەنانەت لە سەر حیزبی دێموكرات و گەلی كوردیش شوین‌و كاریگەری بەرچاویان هەیه، رێژیمی كۆماری ئیسلامی ئێرانیش زیاتر لە هەموو كاتێك كەوتوەتە بەر گەمارۆی جۆرواجۆری نێودەوڵەتی‌و جیهانی‌و حیزبی دێموكرات‌و بیر ورێباز‌و ئامانجی قاسملووش بەردەوام لە بەره‌و پێش چوون و گەشە كردن‌و درەوشانەو دان‌و رێبواران‌و قوتابیانی قوتابخانەی قاسملووش، ئاڵای پڕلە شانازی‌ئەویان بە شەكاوەیی راگرتوە‌و بۆ گەیشتن بە ماف‌و ئامانجە بەرزەكانی گەلی كورد، دڵسوزانە‌و سەربەرزانەو شێلگیرانەو بێوچان خەبات دەكەن‌و بەرەو ئاسۆی روون هەنگاو دەنێن.\nارسال شده توسط afrasyab grami در ۱۳:۰۶


ھۆڵەندا ھاوکاریی کەرتی کشتوکاڵی ھەرێم دەکات - کوردسات نیوز\nJun 18, 2019 1008\nسەنتەری بازرگانیی ھۆڵەندی لە عێراق و ھەرێمی کوردستان پڕۆژەیەکیان بۆ پەرەپێدانی کەرتی کشتوکاڵی و بوژاندنەوەی بەربوومی ناوخۆیی لە ھەرێم راگەیاند.\nحکومەتی ھۆڵەندا لە رێگەی کۆمپانیا و شارەزایانی کەرتی کشتوکاڵییەوە ئامادەیە و دەیەوێت بایەخێکی زیاتر بەو کەرتە بدات.\nڤیلم کۆزاین، کونسوڵی ھۆڵەندا لە ھەرێم لە لێدوانێکیدا بۆ کوردسات نیوز راگەیاند: وڵاتەکەم ئامادەیە ھاوکار بێت بۆ پێشخستنی کەرتی کشتوکاڵ لە ھەرێمی کوردستان، وەک یەکێک لە پایە گرنگەکانی بەھێزکردنی کەرتی ئابووری.\nراشیگەیاند: ئێمە ئەزموونی ھەرێمی کوردستان و ھۆڵەندا پێکەوە گرێدەدەین بۆ ئەوەی بتوانین کەرتی کشتوکاڵ لە کوردستان پەرەپێبدەین.\nرزگار حەمە خدر جێگری بەڕێوەبەری کشتوکاڵی سلێمانیش لە لێدوانێکیدا رایگەیاند: کشتوکاڵ لە ھەرێمی کوردستان بووەتە جێی سەرنجی ھۆڵەندییەکان، بەھۆی ئەوەی زیاتر لە 18 ملیۆن دۆنم زەویی کشتوکاڵی و 3 سەرچاوەی گرنگیی ئاوی ھەیە، لەگەڵ بوونی کەشوھەوایەکی چواروەزیی گونجاو.\nئازاد محەمەد جووتیارێکی نموونەیی ھەرێمیش ئاماژەی بەوەکرد، ئەگەر پشتی جووتیار بگیرێت، کەرتی کشتوکاڵ لە ھەرێمی کوردستان بەرەوپێشەوە دەڕوات، بە چەشنێک، دەتوانرێت کارێک بکرێت لە پێویستیی خۆمان زیاتر بەرھەمە کشتوکاڵییەکان ببرێتە دەرەوە.\nکونسوڵی هۆڵەندا لە هەرێم\nپرسەنامەی لاهور شێخ جەنگی بۆ کۆچی دوایی رەوەند جەبار فەرمان\nMar 23, 2018 657\n224 ملیۆن كه‌س له ئه‌فریقا دووچاری به‌دخۆراكی بوون\nFeb 20, 2018 774\nیەكێتی هەنگاوەكانی بۆ بەستنی كۆنگرەی چوار دەستپێكردووە\nAug 4, 2019 910


چۆن وەکوو هونەرمەندێک داهێنەر بین؟ | شانۆڤان\nشاخەوانon 2 مانگ لەمەوبەر 2 مانگ لەمەوبەر سەرنجێک بنووسە لەسەر چۆن وەکوو هونەرمەندێک داهێنەر بین؟\nوەکوو هونەرمەندێک داهێنەربوون و هەبوونی ئیلهامی بەردەوام شتێکی هەرە گرینگە و ئەگەر لە ئیشەکانماندا ئیلهامی نوێ و بیرۆکەی نوێمان نەبێت، لە بەرهەمهێناندا تووشی کێشە دەبین. ئەگەر ورد سەرنج بدەین بە دەورووبەرمان، دەبینین کە تەنانەت شتە ئاساییەکانیش دەتوانن سەرچاوەی ئیلهام بن، بەس پێویستە ڕوانینمان بۆ شتەکان داهێنەرانە بێت. بەڵام بەگشتی هەندێک خاڵ هەن کە دەتوانن یارمەتیدەرمان بن بۆ هەبوونی داهێنانی زۆرتر لە ئیشەکانماندا کە لە خوارەوە باسیان دەکەین.\nشوێنێک بۆ خۆت ئامادە بکە\nبۆ هەبوونی ئیلهام و داهێنان پێویستت بە شوێنێکی ئاسوودە و گونجاو دەبێت تاکوو باشترین کردەوەت لە ئیشەکاندتا هەبێت. بۆ ئەم مەبەستە دەتوانیت مێزەکەت بە دڵی خۆت ڕێک بخەیت یان ئۆفیسێکی نێوماڵی دابمەزرێنیت، بەجۆرێک کە داهێنان و هەبوونی ئیلهام بۆ ئیشەکانت مسۆگەر ببێت.\nلەنێو پڕۆژە گەورەکانتدا پشوویەک بدە و خۆت بە شتێکی دیکەوە سەرقاڵ بکە\nهەموو کاتەکانت تەرخانی یەک پڕۆژە مەکە مەگەر ئەوەی کە وزە و داهێنانێکی هەرە زۆرت لەو ئیشەدا هەبێت و ئەنجام و پێشکەوتنێکی بەرچاوی بەدواوە بێت. بە پشوودان ئەو دەرفەتە بە خۆت دەدەیت کە داهێنەرانە سەبارەت بە شتگەلێکی جۆراوجۆر بیر بکەیتەوە و لە ڕوانگەگەلێکی دیکەوە پڕۆژەکەت ببینیت.\nڕێگایەکی دیکە بۆ پشوودان ئەوەیە کە سەرنج بخەیتە سەر پڕۆژەیەکی تەواو جیاوازی دیکە. دەستبکە بە پڕۆژەیەکی بچووکتر کە ئامانجەکەی جیاواز بێت. ئەم جیاوازییانە وادەکەن مێشکت بە چەشنگەلێکی جیاواز بیربکاتەوە کە دەتوانێت داهێنان و ئیلهامگەلێکی مەزنی بەدواوە بێت.\nبچۆ بۆ پیاسە و لەو هێمنایەتییە چێژ ببینە\nئەمەش بەشێکی دیکەیە لە پشوودان لەنێوان ئیشەکانتدا. بۆ ساتێک واز لە ئیشەکانت بێنە و بچۆ دەرەوە؛ بچۆ بۆ پیاسەیەک یان لەسەر مێزێک لە پارکێک دابنیشە و سەیری سرووشت بکە. خاڵێکی هەرە گرینگ ئەوەیە کە بۆ ماوەیەک خۆت لە ئیشە هونەرییەکانت جیا دەکەیتەوە و لە ژیان چێژ دەبینیت. ئەمە دەتوانێت ببێتە سەرچاوەی ئیلهام و داهێنان بەڵام پێویست ناکات زۆر چاوەڕێ بکەیت کە ئەم ئیشانە ببنە هاندەر بۆ چالاکییە هونەرییەکانت.\nسەردانی مۆزەخانە و شوێنە مێژووییەکان بکە\nمۆزە مێژوویی و هونەرییەکان دەتوانن ببن بە سەرچاوەی ئیلهام بۆت. سەرەکیترین ئامانج لە گەشتکردن لەنێو ئەم شوێنانەدا دیتنی بیرۆکەی نوێ و کۆکردنەوەی ئیلهامە بۆ پڕۆژەکانت. چ شتێک کاریگەر و بەسوودە؟ چ شتێک نییە؟ ئەو هونەرمەندانە چۆن بیریان کردووەتەوە؟ ئەمە ئەو پرسیارانەن کە لەکاتی پیاسەکردن لەنێو ئەم شوێنانەدا دەبێت لە خۆتی بپرسیت. ئەمە ڕێگایەکی زۆر چاکە بۆ هاتنەدەر لە ماڵ، لەم گەشتانە چێژ ببینە و ئیلهام لە بەرهەمە هونەرییە مێژووییەکان وەرگرە.\nسەبارەت بە هونەر و داهێنان بخوێنەوە\nلەپاڵ سەیرکردنی ئاسەوارە هونەری و مێژووییەکان و مۆزەکان، بۆ بزواندنی هەستی ئیلهام و داهێنان دەتوانیت سەبارەت بە داهێنان و چیرۆکی هونەرمەندە سەرکەوتووەکان و گۆڤار و بلۆگە هونەرییەکان زۆرتر بخوێنیتەوە. سەرنج بدە بەو کەلتوورانەی سەرشارن لە ئیلهام و داهێنان و دەبنە هۆی گۆڕینی ڕوانگە و چەشنی سەیرکردنت. خوێندەوە دەتوانێت هاندەر بێت هەروەها دەرفەتێک بێت بۆ فێربوون. لەبیرت بێت کاتێک کە هونەرمەند بیت، هەمیشە هونەرمەندێکی خوێندکار و فێرخواز دەبیت.\nسەردانی هونەرمەندە دڵخوازەکانت بکەوە\nدیمانەی هونەرمەندەکان بخوێنەوە یان سەیری فلیمەکانیان بکە و بگەڕێ بە شوێن هەر شتێکدا کە بتوانێت زانیاریت پێبدات سەبارەت بە ئەو شتانەی دەبنە هۆی ئیلهام و داهێنان، هەروەها سەبارەت بە بەرهەمەکان و شێوازی ئیش کردنی هونەرمەندەکان بخوێنەوە. کاتێک لە سەرەتای ئیشێکدایت و پڕۆژەیەک دەستپێدەکەیت، لە بەرزترین ئاستی گەشبینیدا دەبیت و مێشکت ئاوەڵایە بۆ وەرگرتنی بیرۆکە نوێکان، کەواتە کەڵک بگرە لەو دۆخە و با هونەرمەندەکانی دیکەش یارمەتیت بدەن بۆ وەرگرتنی وزە و ئیلهام. لەوانەیە بەشێک یان لایەنێک لە ئیش یان شێوازی کارەکەیان هەبێت کە بتوانیت لە پڕۆژە نوێکەتدا کەڵکیان لێ بگریت و یارمەتیدەرت بن.\nکۆمەڵێک لەو وێنانەی کە هەستی داهێنانت دەورووژێنن کۆ بکەوە\nگرینگە کە هەمیشە لەگەڵ ئیشە هونەرییەکان پەیوەندیت هەبێت و سەیری ئیشی ئەو هونەرمەندا بکەیت کە هۆگریانی و هونەرەکەیانت بە دڵە. دەتوانیت هونەرمەندە دڵخوازەکانت لە تۆڕەکۆمەڵایەتییەکاندا بشۆپێنیت و بەردەوام سەیری ئیشەکانیان بکەیت. دەتوانیت بوخچەیەک لەسەر لاپتۆپ یان مۆبایلەکەت دابنێیت و ئەو وێنانەی دەبنە هۆی ئیلهام و هەستی داهێنەرانەت دەجووڵێنن تێدا کۆ بکەیتەوە و دواتر لە کاتی دەستپێکردنی پڕۆژەیەکی پەیوەندیدار و نوێدا سەیریان بکەیتەوە.\nCanada International Royal Arts College / How To Stay Inspired As An Artist\nشانۆنامەی شا لیر وێژە\nدەروونناسیی پۆزەتیڤ چییە؟ دەروونناسی


هەواڵ / کوردستان :: 22/06/2019 :: 452 جار بینراوە\nتۆمه‌تباران به‌كه‌فاله‌ت ئازادكراون\nتاگ :: روداو و تاوان داد کۆمەڵایەتى\nپاش به‌كه‌فاله‌ت ئازادكردنى تۆمه‌تبارانى ده‌ستدرێژیكردنه‌سه‌ر منداڵێك له هه‌ولێر، پارێزه‌رێكى راوێژكار رایده‌گه‌یه‌نێت: كاره‌كه به‌شێوه‌یه‌كى نادروست ئه‌نجامدراوه و تۆمه‌تباران كه‌فاله‌ت نایانگرێته‌وه و ده‌شڵێت: بۆ ئه‌و مه‌به‌سته كه‌مپینێك له پارێزه‌ران پێكده‌هێنن.\nله 3ى نیسانى رابردوو كچێكى ته‌مه‌ن 8 ساڵان پاش گه‌ڕانه‌وه‌ى له خوێندنگه له هه‌ولێر له‌لایه‌ن چه‌ند كه‌سێكه ده‌رفێندرێت و پاش بێهۆشكردنى ده‌ستدرێژى سێكسى ده‌كرێته‌سه‌ر.\nپێشتر لوقمان ئیسماعیل، باوكى ئه‌و كچه به دواڕۆژى راگه‌یاند: کچەكه‌م له‌ڕێگه‌ی گه‌ڕانه‌وه‌ى له خوێندنگە، له‌لایه‌ن پێنج كه‌سه‌وه (سێ كه‌س و زڕدایكى و خوشکی زڕدایكییه‌وه) رفێندراوه و دواتر مادده‌ى هۆشبه‌رى پێدراوه و ده‌ستدرێژى كراوه‌ته‌سه‌ر و راپۆرتى پزیشكیش ئه‌وه‌ى سه‌لماندوه.\nله‌سه‌ر ئه‌و پرسه ئاسۆ هاشم، پارێزه‌رى راوێژكار رایگه‌یاند: ئه‌و تاوانه زۆر قێزه‌ونه، یاساش سزاى توندى به‌سه‌ر ئه‌و كه‌سانه‌ى ئه‌و جۆره تاوانه ئه‌نجامده‌ده‌ن دیاریكردووه.\nوتیشى: تاوانه‌كه به‌پێى یاسا له مادده‌ى 393 جێگیركراوه، به‌تایبه‌تى بڕگه‌ى دووه‌م كه ئاماژه به‌وه‌ده‌كات ئه‌گه‌ر كه‌سێك ته‌مه‌نى نه‌گه‌یشتبێته 18 ساڵ و ده‌ستدرێژى سێكسى بكرێته‌سه‌ر یان ته‌حه‌روشى پێبكرێت، سزاكه‌ى له‌سێداره‌دانه.\nده‌رباره‌ى به‌كه‌فاله‌ت ئازادكردنى تۆمه‌تبارانیش ئه‌و پارێزه‌ره رایگه‌یاند: سنورى به‌كه‌فاله‌ت ئازادكردن به یاسا دیاریكراوه، هه‌ریه‌ك له مادده‌ى 393 و تیرۆر و دزینى شوێنه‌واره‌كان و مادده‌ى 464ى تایبه‌ت به كوشتن له ده‌سه‌ڵاتى دادوه‌ردا نییه كه تۆمه‌تبارانى به‌كه‌فاله‌ت ئازادبكات.\nوتیشى: "بۆیه ئه‌وه‌ى ئه‌وه‌ى به‌رامبه‌ر ئه‌و خانه‌واده‌یه زوڵمێكى زۆر زۆر گه‌وره‌یه، پێویسته هه‌مومان فشارێكى زۆر بكه‌ین و میدیاكان ئاگاداربكرێنه‌وه و تا دادپه‌روه‌رى بگه‌ڕێته‌وه".\nوته‌كانى ئه‌و پارێزه‌ره ئه‌مڕۆ له‌میانه‌ى به‌شداریكردنیدا بوو له به‌رنامه‌ى (گزنگ)ى كه رۆژانه له رادیۆى دواڕۆژ پێشكه‌شده‌كرێت.\nپارێزه‌ر ئاسۆ ئاشكراشیكرد: كه‌مپینێكیان پێكهێناوه و به‌نیازى فراوانكردنین له‌لایه‌ن پارێزه‌رانه‌وه به‌مه‌به‌ستى دروستكردنى راى گشتى تا دادگا به ئه‌ركى دادپه‌روه‌رانه‌ى خۆى هه‌ڵبستێت و سزاى تۆمه‌تباران بدرێت.\nده‌رباره‌ى ئه‌وه‌ى ئاخۆ جێبه‌جێنه‌كردنى سزاى له‌سێداره‌دان هۆكاره بۆ زۆربوونى تاوان، به‌تایبه‌ت تاوانى له‌و جۆره ئه‌و راوێژكاره یاساییه رایگه‌یاند: په‌نجه‌دانان له‌سه‌ر ئه‌و برینه، ته‌نها هۆكاره‌كه‌ى جێبه‌جێنه‌كردنى سزاى له‌سێداره نیه، به‌ڵكو سزاى سێداره به‌شێكى زۆر بچوكه له پرسى دادوه‌رى و سه‌روه‌رى یاسا.\nئه‌وه‌شى خسته‌ڕوو: هۆكارێكى سه‌ره‌كى زۆربوونى تاوان له هه‌رێم، ئه‌وه‌یه كه خه‌ڵك زۆر ئیعتیبار بۆ دادگا دانانێت، واسته و واسته‌كارى زۆر و ده‌ستێوه‌ردان له دادگا له ئاستێكى زۆر باڵادا وایكردووه خه‌ڵك متمانه‌ى به دادگا نه‌مێنێت.\nرونیشیكرده‌وه: ئه‌گه‌ر یاسا وه‌ك خۆى جێبه‌جێبكرێت و دادوه‌ران و دادگا سڵ نه‌كه‌نه‌وه له بڕیاردان، تاوان كه‌مده‌بێته‌وه و مافى مرۆڤ به‌رجه‌سته ده‌بێت و سه‌روه‌رى یاسا و دادپه‌روه‌رى كۆمه‌ڵایه‌تى به‌رجه‌سته ده‌بێت.\nدوپاتیشیكرده‌وه: پێویسته دادگا بچێته سه‌ر سكه‌ى خۆى و به‌شێوه‌یه‌كى سه‌ربه‌خۆ و دادوه‌رانه كاربكات و ده‌ستێوه‌ردان كه‌مبكرێته‌وه.


بە هۆى ڤيداڵ-ەوە سەرۆكى بايەرمونيخ نامەيەكى ئاگادار كەرەوە ئاراستەى شيلىدەكات.. – كوردسپۆرت\nسەرەكى/ جيهان/بە هۆى ڤيداڵ-ەوە سەرۆكى بايەرمونيخ نامەيەكى ئاگادار كەرەوە ئاراستەى شيلىدەكات..\nبە هۆى ڤيداڵ-ەوە سەرۆكى بايەرمونيخ نامەيەكى ئاگادار كەرەوە ئاراستەى شيلىدەكات..\nدواى ئەوەى ئارتۆرۆڤيداڵ لەگەڵ هەڵبژاردەى وڵاتەكەى لە بەرامبەر كۆلۆمبيا دووچارى پێكان بوويەوە, يانەى بايەرمونيخ جۆرێك لە ترسى لێنيشتوە و بەو هۆيەوە سەرۆكى يانە باڤاريەكە نامەيەكى ئاگاداركەرەوەى ئاراستەى يەكێتى تۆپى پێى شيلى كردوە.\nلە نامەكەدا (كارل هاينز رۆمينگە) كە بۆ دەزاگاكانى راگەياندنى ئاشكرا كردوە و دەڵێت: “داواكارين يەكێتى تۆپى پێى شيلى بەرپرسيارێتى لەئەستۆ بگرێن, سەلامەتى ياريزان لە پێشەوەى هەمووشتێكەوە بێت, ئێمە نيگەرانين لەسەر بارودۆخى ئارتۆر ڤيداڵ”.\nڤيداڵ لە كاتەكانى كۆتايى ياريەكەدا بەرامبەر كۆلۆمبيا كە بە بێ گۆڵ يەكسان بوون لە ئاستى سەرەوەى رانى دووچارى پێكان هات و بە گوازەرەوە لە ياريگا برايە دەرەوە.\nهەر دواى ياريەكە ڤيدال ئاشكراى كرد كە دەتوانێت بۆ بەرامبەر ئۆرۆگواى ئامادە بێت كە رۆژى چوارشەمەى داهاتوو لە ميانى ياريەكانى پاڵاوتنى ئەمريكاى باشوور بۆ گەيشتن بە مۆنديالى ٢٠١٨ى رووسيا يارى دەكەن, لە ئێستاشدا ئەنتۆنيۆ بينزى راهێنەرى شيلى رێگەى نەداوە ڤيداڵ ريزەكانى مەشق و راهێنانى هەڵبژاردەى وڵاتەكەى بەجێبهێڵێت, پێدەچێت بۆ ئەوە بێت لە يارى داهاتوو بە شێوەى سەرەكى يارى بەو ياريزانە بكات.


ئەو منداڵە پەنابەرانەی لە خوێندن بەردەوام دەبن دەتوانن بمێننەوە - Radio Sweden Kurdish - رادیۆی سوید Radyoya Swêdê | Sveriges Radio\nئەو منداڵە پەنابەرانەی لە خوێندن بەردەوام دەبن دەتوانن بمێننەوە\nبڵاو کرایه‌وه torsdag 24 november 2016 kl 09.21\nهەتاوەکو لە خوێندن بەردەوام بن دەتوانن بمێننەوە\nحکوومەت پێشنیازی کردووە ئەو منداڵە پەنابەر بەتەنیاهاتووانەی لە خوێندن بەردەوام دەبن مافی پەنابەرییان بدرێتێ.\nلە داهاتوویەکی نزیکدا بڕیارە پێشنیازێک سەبارەت بەم بابەتە بۆ دەنگدان بدرێتە پەرلەمان.\nئەو پێشنیازە ئەو منداڵە بەتەنهاهاتووانە دەگرێتەوە کە چاوەڕێ دەکرێت تەمەنیان ببێتە هەژدە ساڵ تا بنێردرێنەوە بەڵام بەهۆی نەبوونی کەس یان لایەنی بەرپرس لە وڵاتەکانی خۆیان ناتوانرێت لە سوید دەربکرێن.\nجێی باسە پێش گۆڕینی یاساکانی پەنابەری،ئەم گرووپە مافی پەنابەرییان وەردەگرت، بەڵام لە 24 نۆڤەمبەری ساڵی پارەوە یاساکان گۆرانکارییان بەسەردا هاتوو ئەو منداڵانەی خوار تەمەنی هەژدە ساڵ هاتوونەتە سوید و هۆکار نییە بۆ پاراستنی ژیانیان لە سوید هەر کات تەمەنیان دەگاتە هەژدە لە سوید دەر دەکرێن.\nبەڵام ئەمڕۆ دوای ساڵێک لە گۆڕینی یاساکان حکوومەت پێشنیازی ئەوەی کردووە کە ئەو گرووپە پەنابەرە گەر دەستیان بە خوێندنی ئامادەیی (gymnasiet) کردبێت ئەوا گەر هەژدە ساڵییش پڕ بکەنەوە نا نێردرێنەوە، بەڵکە تا نزیکەی چوار ساڵ ئیقامەیان دەدرێتێ.\nهەر لەو پێشنیازەدا هاتووە گەر ئەو منداڵە پەنابەرە بەتەنیاهاتووانە خوێندنەکەیان بەسەرکەوتوویی تەواو بکەن، کاریان دەستگیر بێت و خۆیان لە کۆمەڵگەی سویدیدا جێگیر کردبێت ئەوا ئیقامەی هەمیشەییان دەدرێتێ.\nگوستاڤ فریدولین وەزیری پەروەردە دەڵێت:\n- ئەمە هەلێکی باشە بۆ ئەوەی خوێندنی ئامادەیی تەواو بکەن و زیاتر بایەخ بە خوێندن بدەن. پاشان لە سویددا ئەمڕۆ یاسایەکەمان هەیە تایبەتە بەو کەسانەی کە کاریان هەیە و دەتوانن لەو ڕێگەیەوە بمێننەوە و ئیقامەی هەمیشەییان پێبدرێ.\nسەبارەت بە ئەگەری تێپەراندنی ئەم پێشنیازە و پەسەندکردنی لەلایەن پەرلەمانەوە فریدولین دەڵێت لەو باوەڕەدام هەموو پارتە سیاسییەکان لەسەر ئەوە کۆکن کە دەبێت کەشێکی لەبار بۆ ئەو فێرخوازانە بگونجێنرێت تا خوێندنەکەیان تەواو بکەن و مامۆستایانیش کارەکانیان بەپێی پێویست بە ئەنجام بگەیەنن.


تورکیا: تەنها سەردانی هەرێمی کوردستان بکەن – كوردى پۆست\nنوچه نێت\tتورکیا: تەنها سەردانی هەرێمی کوردستان بکەن\t19/10/2016 kurdipostgroupLeave a comment\tnuche.net\nوەزارەتی دەرەوەی تورکیا هاووڵاتیانی ئاگادار دەکاتەوە، کە سەبارەت بە گەشت و سەردانیان بۆ عێراق لە دوای ئۆپەراسیۆنی کۆنتڕۆڵکردنەوەی موسڵ خۆ بە دوور بگرن و لەم بارەیه‌وە هۆشداری دەدات.\nوەزارەتی دەرەوەی تورکیا بە دەرکردنی راگەیەندراوێک سەبارەت بە سەردانی هاووڵاتیانی خۆی بۆ عێراق هۆشداری دەدات.\nلە راگەیەندراوەکەی وەزارەتی دەرەوەی تورکیا ئاماژە بەوە کراوە، کە ئەم هۆشداری و ئاگادارکرنەوە پارێزگاکانی سلێمانی، هەولیر و دهۆک ناگرێتەوە.\nهەروەها گوتراوە، ئەو هاووڵاتیانەی، کە لە ئێستادا لە عێراق ماونەتەوە لە هاتووچۆ و سەردان بۆ ناوچەکانی دیکەی عێراق خۆببوێرن.\nوەزارەتی دەرەوەی تورکیا جەخت لەوە دەکاتەوە، کە سەردانی هەرێمی کوردستان بکەن، لەم بارەیه‌وە ئاماژەشی بەوه داوە، کە هەرێمی کوردستان بە بەراورد لە گەڵ ناوچەکانی دیکەی عێراق، هەرێمێکی جێگیر و ئەمنە.\nدرێژه‌ی بابه‌ت http://www.nuche.net/?p=82158\nتورکیا: تەنها سەردانی هەرێمی کوردستان بکەن\tPost navigation\nPrevious Postسەرۆکی ھەرێمی کوردستان پێشوازی لە سوپاسالاری عێراق کردNext Postوێنەی 18 ی مانگی دەی 2016 وه‌ڵامدانه‌وه Cancel reply\tEnter your comment here...\nدواترین بابه‌ته‌كان\tدوایین هەواڵەکان لە میحوەری تلسقۆف لە باکووری مووسڵ\nرۆیتەرز: ئێران یارمەتیەکانی بۆ ئەنساروڵڵای یەمەن زیاد کردووە\nئۆلاند:داعش توانای بەرگری نییە\nهێرشی داعش بۆ ناو شاری کەرکووک\nئێران كوژران و برینداربوونی حه‌وت هاووڵاتی خۆی لەهێرشەکانی کەرکوك ئاشکراکرد


12:17 - 31/1/2021\n🔻لە ساڵی 1917 جەنەڕالێکی بەریتانی بەناوی "ستانلي مود" هاتە ناو خاکی عێڕاق و لە ڕێگا دا چاوی بە شوانێکی عەڕەب کەوت کە خەریکی لەوەڕاندنی مەڕوماڵاتەکەی بوو.\nلەو ساتەدا جەنەڕاڵ "ستانلي مود" چووە لای شوانەکە و لە ڕێگەی وەرگێڕەکەیەوە بە شوانەکەی گوت :-ئەگەر تۆ سەگەکەی خۆتم بۆ سەرببڕیت، ئەوا من ئامادەم یەک جونەی ئیستەرلینیت پێببەخشم.\nشوانەکە بیرێکی کردەوەو بەخۆی گوت :- ڕاستە ئەم سەگە نزیکترین و دڵسۆزترین هاوڕێمە و هەمیشە مێگەلەکەم لە هێرشی گورگەکان دەپارێزێت و لە کاری شوانیەتیشدا یارمەتیم دەدات و لە هەبوونی هەر جۆرە مەترسییەکیش زووتر ئاگادارم دەکاتەوە، بەڵام لە ئێستاشدا یەک جونەیی ئیستەرلینی گەلێک زۆرە و دەتوانی نیو مێگەل مەڕوماڵاتی پێبکڕیت، هەربۆیە دوای ماوەیەک لە ڕامان و بیرکردنەوە، شوانەکە بە پێشنیارەکە ڕازیبوو، لەپێش چاوی "جەنەڕاڵ مود" سەگەکەی خۆی گرت و سەری بڕی ...!!\n"جەنەڕاڵ مود" بە شوانەکەی گوت :-یەک جونەی تری ئیستەرلینیت پێدەدەم ئەگەر سەگەکەتم بۆ کەوڵ بکەیت.؟\nشوانەکە ئەمجارەش بە پێشنیارەکە ڕازیبوو، دوای ئەوەی هەردوو جونەیی وەرگرت سەگەکەی کەوڵکرد .؟\n"جەنەڕاڵ مود" دیسان بە شوانەکەی گوت ئەگەر گۆشتی سەگەکەم بۆ پارچە پارچە بکەیت، ئەوا جونەیەکی تریشت پێدەدەم .؟\nشوانەکە وەک هەموو جارەکانی تر بە پێشنیارەکە ڕازیبوو، گۆشتی سەگەکەی کردە پارچەی بچوک بچوک .\nدوای ئەوەی شوانەکە لە کارەکەی بۆوە "جەنەڕاڵ مود" جونەیەکەی پێداو ڕۆیشت، بەڵام شوانەکە بەدوای کەوت و بە جەنەڕاڵی گوت :-گەورەم ئەگەر جونەیەکی تریشم پێبدەیت، ئەوا لە پێش چاوی تۆ گۆشتەکەشی دەخۆم.\nجەنەڕاڵ وەڵامی شوانەکەی دایەوەو گوتی: نا پێویست ناکات، من تەنها ویستم بزانم ئێوە سروشت و کەسایەتیتان چۆنە، تۆ لە پێناو سێ جونەی ئیستەرلینی دڵسۆزترین و بەنرخترین هاوڕێی خۆت سەربڕی و کەوڵت کرد و پارچە پارچەشت کرد ، وە لە پێناو جونەی چوارەمیش ئامادەبووی گۆشتەکەشی بخۆیت...!!\n🔺من بۆ داگیرکردنی بەغدا هاتووم، بەڵام لەسەرەتادا ویستم بزانم خەڵکی ئەو ناوچەیە بە پارە دەکڕدرێن یان نا .\n🔺دواتر "جەنەڕاڵ مود" ڕوی لە سەربازەکانی کرد و پێی گوتن مادام ئەم جۆرە ئەقڵیەتە لەم ناوچەیە زۆرە، کەواتە لە هیچ شتیک مه ترسن\n🔻جا ئەگەر لە ژێر ڕۆشنایی ئەو بەسەرهاتەی سەرەوە چاوێک بە مێژووی خۆماندا بخشێنینەوە، بۆمان دەردەکەوێت هەر لە کۆنەوە تاکو ئێستا ئێمەی کوردیش خاوەنی سەدان چیرۆکی هاوشێوەین و هەمیشە لەبەرامبەر پارە و پۆستدا کەسایەتیمان لاوازبووە ، ئەمەش وای لە دوژمنەکانمان کردووە سوود لەو خاڵە لاوازەمان وەرگرن و چیان بوێت بە پارە پێمان بکەن و بەئاسانی خاکەکەمان داگیربکەن و تێیدا بحەسێنەوە.


پـیاوانى ئاینى موسڵ بە پـێکهێنانى کۆمیتەیەک بۆ وەرگرتنى ناوى بەندکراوان رادەسپـێردرێن\nپـیاوانى ئاینى شارى موسڵ کۆمیتەیەکیان پـێـکهێناوه بۆ سەرژمێریکردنی ناوى به‌ندکراوان و بێ سەروشوێنبووانى پارێزگاى موسڵ لە ساڵى 2003 وە تاوەکو ئێستا. لە راگەیه‌ندراوێکیاندا ئەو کۆمیتەیەى پیاوانى ئاینى داوا لە کەس‌وکارى گیراوان و بێ سەرو شوێنبووان دەکات بۆ تۆمارکردنى ناوه‌کان سەردانى کۆمیتەکەیان بکەن کە بارەگاکەى مزگەوتى نەبى شیتە تاوەکو ناوەکان لە چوارچێوەى داواکاریـیەکان بگەیه‌ننە لیژنە وەزاریەکەى سەرۆک وەزیران.\nیەکێک لە پـیاوانى ئاینى ئەندامى ئەو کۆمیتەیە بۆ دەنگى ئەمریکا رایگەیاند کاروبارى کۆمیتەکەیان 10 رۆژ دەخایەنێت و دەشڵێت لە ماوەى دوو رۆژى کارى کۆمیتەکەیان ناوى نزیکەى 700 بەندکراو لە گرتووخانەکان تۆمارکراون.\nیەکێکى تر لە ئەندامى کۆمیتەکە لە وتەیەکدا لە بەردەم خۆپیشاندەران گوتى لە ئێستادا حکومەت نیازێـکی باشى پیشان داوە بۆ جێبەجێکردنى داواکاریـیەکان دەشڵێت ئێمە لەسەر راسپاردەى لیژنە وەزاریەکە و حسێن شەهرستانى ئەم کۆمیتەیەمان پـێکهێناوە.


کاردۆ محەمەد : بێ دەنگییەکی کوشندە هەستی پێدەکرێت . – WTARIKURD\nدەرکەوتنی ( ئا – که – پە ) وەک ڕەوت و شێوازێکی نوێی کاری سیاسی ، بە سود وەرگرتن لەو پاشخانە ئیسلامییەی هەیبوو ، بەدەرفەت وەرگرتن لە سیستم و شێوازی حوکمڕانی تورکیا ، توانی لەماوەیەکی کەمدا زنجیرەیەک سەرکەوتن لە هەڵبژاردنەکاندا بەدەستبێنێت و پاشەکشە بە کەمالیزمی تورکی بکات . خۆی وەک فریادڕەسی هاوڵاتیان و خۆ نمایشاکاریی ڕەوتی ئیسلامی میانڕەو نمایش بکات .\nهەر لەو سۆنگەشەوە پرۆسەی ئاشتەوایی کرانەوە بەڕووی کیشەی کورددا یەکێک بوو لە درووشم و ئامانجەکانی کارکردنی سیاسی لە گۆڕەپانەکەدا ، بەڵام پاش ئەو زنجیرە سەرکەوتنە و پتەوکردنی بنەماکانی حوکمڕانی خۆیان لە زۆرێک لە جومگە سیاسی و ئیدارییەکانی ئەو وڵاتەدا ، زۆری نەبرد خواست و خەونی سوڵتانیزم بەرۆکی ئەردۆگانی گرت و ئیدی هەنگاوەکانی بۆ تاکڕەویی و گۆرینی سیستەمی حکومرانی تورکیا دەستپێکرد .\nئەمەش بە ئیستغلالکردنی پێگەی تورکیا لە جەمسەرگیریەکانی ناوچەکە و گەڕانەوە بۆ خەونی خەلافەت . ئەم دیدە ڕۆژهەڵاتییە خویندنەوەیەکی هەڵەی بەخشیە ( ئاردۆگان و ئاک پارتی ) و تیۆری بە سفرکردنی کێشەکان لەناوچەکە زۆر بڕی نەکرد و بە پێچەوانەوە هەڵگەڕایەوە و لەگەڵ زۆربەی وڵاتانی ناوچەکە و دراوسێ ، لەبری سیاسەتی ( سفر کێشە ) کەوتە ململانێ و کێشەی قوڵەوە . بەتایبەتیش پشتیوانی کردنی ڕەوتە تیرۆریستیەکان بۆ پاراستنی پێگەی تورکیا لە ناوچەکە ، تا گەیشتە گوشار دروستکردن لە سەر ئەوروپا بە دەرگاکردنەوە بۆ کۆچبەران .\nلەئاستی ناوخۆشدا دوای سەرکەوتنی بەرچاوی ( هەدەپە ) لە هەڵبژاردنەکاندا ئیتر ئەو حیزبە نەیتوانی سیاسەتی دەمامکدارانە درێژە پێ بدات ، تا گەیشتە سیناریۆی دوبارە هەڵبژاردنەکان و دواتریش بە بیانوی جۆراجۆر کەوتە پەلاماردانی ناوچە کوردنیشینەکان و تیرۆرو کوشتنی هاوڵاتی و خەڵکی سڤیلی ئەو ناوچانەو خاپورکردنی دەیان گوند و ناوچەی کوردنشین . لە دوای ئەم کردەوە سەربازییە نامرۆییانەی تورکیا بەرامبەر هاوڵاتیانی کورد ، ئەگەر دونیا لەبەر بەرژەوەندی خۆیان بێدەنگیان لە ئاست ئەم جینۆسایدەی تورکیا هەڵبژاردبێت ، هەروەک چۆن پێشتر کۆمەڵگەی نێودەوڵەتی لەبەرامبەر ڕوداوەکانی بەعس لە پرۆسەی بەدناوی ئەنفال و هەڵەبجە لە باشور بێدەنگییان هەڵبژارد ، بەڵام سەرەنجام ئەم بێ دەنگییە درێژە ناکێشێت و لە ئێستادا ڕۆژ بەڕۆژ ئاردۆگان و تورکیا لە ناوچەکە بەرەو گۆشەگیریی و دەرکەوتنی ڕوخساری ڕاستەقینەی دەڕوات .\nئەو شێوازە فەرمانڕەواییەش بەرەو کۆتایی دەچێت ، بەتایبەتیش دوای پەرەسەندنی ڕووداوەکانی کوردستانی ڕۆژئاوا و پشتیوانی هاوپەیمانان لە ( پەیەدە ) دەرگایەکی تر بەڕووی ستەمکاری تورکیا داخست و پرسی نەتەوەیی کوردی بردە ئاستیکی باڵاتر ، بەڵام ئەوەی جێگای نیگەرانییە سەرەڕای ڕەوشی پڕ ئاڵۆز و تەنگەژەکانی هەرێمی کوردستان ، کە دەرەتانی چارەسەریی کێشەکانی خۆی نییە ، کەچی لە ئاستی فەرمی و تاڕادەیەکیش جەماوەریدا بێدەگییەکی نا ئاسایی لەبەرامبەر جینۆسایدکردنی گەلی باکور هەست پێدەکرێت ، ئەگەر ئەم بێ دەنگییە بۆ بێ باکی ئەم دەسەڵاتەی باشور بگەڕێتەوە ، بەڵام ڕەوا نییە لە ئاستی خەبات جەماوەریدا لە شارەکانی هەرێمی کوردستان بێ دەنگییەکی کوشندە هەستی پێ دەکرێت .


Thursday, 06.20.2019, 21:55\nلە سەرەتاوە هەر کاتێک ئاینەکان دەسەلاتیان گرتبێتە دەست، هەمیشە هاوشانی دیکتاتۆر وخوێنخۆرەکان سەنگەریان لە چەوساوەکان گرتووە، تەنانەت لە بتپەرستی تا دەگاتە ڤایکینگەکان، چوونکە پەنایان بۆ شەڕ بردووە بۆ سەپاندنی بیرۆکەکانیان، ئاخر ڤایکینگەکانی وەک ئیسلامیەکان، کە ویستیان پاریس بووستێنن، کە سەرکەتوونەبوون پاش مانگێک لە ئابڵۆقەدانی پاریس، شەڕەکەرەکانیان تاوانبارکرد، گوایە شەڕکەرەکان بە گیانی جیهادە نەهاتوون، بەڵکوو زیاتر خەمی دەسکەووتیان بووە. هەر ئاوا وەک لە قورئانیشدا هاتووە، کە شکستی شەڕکەرە ئیسلامیەکان لە شەڕی "بدر"دەخاتە ئەستۆی شەڕکەرە ئیسلامییەکان، چوونکە شەڕکەرە ئیسلامیەکان لە جیاتی درێژەدان بە شەڕکردن، خەریکی چەک کۆکردنەوە بوون.\nلەو دوو نمونەیەی سەرەوە دەگەڕێنەوە بۆ "مەکە و ڤاتیکان" لەو چرکەساتەوە کە ئەو دوو شارە بوونە ناوەندی دەسەڵات، بوونە ناوەندێکی بڕیار دەرکردنیكی خوێناوی و کوشتن و بڕین. "مەرادۆنا" ئەڵێ پاپای ڤاتیکان بە گۆچانەکەی دەستی پڕ لە زێڕ بوو، کەچی بۆ هەژاران دەپاڕێتەوە، تەنانەت جەنگیز خانیش پاش ئەوەی دەریایەک خوێنی لە پاش خۆی بەجێهێشت، لەسەرە مەرگدا ووتی: کارێکم نەکردوە کە دژ بە خواستەکانی خوا بێت. ئێمە باسەکەمان لەسەر ئیسلامە، بۆیە پێوست ناکات زیاتر لەسەر ئاینەکانی دیکە زیاتر شۆڕ ببینەوە، کە هەرلە سەرەتای ئیسلامەوە 3 کەس لە جێگرەکانی محەمەد کە بە خەلیفەی ئیسلام ناسراون (عومەر، عوسمان، عەلی) ئەوانە بە چەقۆ کوژران، ئەو ڕێچکە خوێناوییە درێژەی کێشا، هەتا ئەم چرکە ساتەی ئەمڕۆش دڕێژەی هەیە، هەر پاش دەرکەووتنی ئیمپریالیزمی نوێ لە دوو سەدەی رابردوودا، بەتایبەت لە کاتی تێکشاندنی "عوسمانیەکان" و پارچە پارچەکردنی ووڵاتانی ژێر دەسەڵاتی تورکەکان، ئیتر ئینگلیزەکان و وولاتانی دیکەی ئەوروپی سەدان شێخ و ئەمیریان هێنایە پێشێ، گوایە نەوەکانی محمەدی کوڕی عەبدوڵان، ئەمانەیان بە ووڵاتانی ئیسلامیدا بڵاوکردەوە، شێخ و پادشاکانی کەنداو تا دەگاتە محەمەد شەشەمی شای مەغریب نموونەی ئەو کەسانە، هەر لە دروستبوونیانەوە وەک جێگرێکی کۆنسوڵی بەریتانی کاریان کردووە، تا ئەمڕۆش زۆربەیان دەسەڵاتیان درێژەی هەیە، ئەمانە بوونەتە ژیلەمۆی شەڕی ووشتری نیوان ئایشەی هاوسەری محمەد و عەلی مامی محمەد کوڕی عەبدوڵا، بینیمان لە نزیکەی100 ساڵی ڕابردوودا ئینگلیزەکان دەسەلاتی سیاسیاندایە دەست"سونیەکان" لە ئێران و عێراق، هەرچەندیش شیعە زۆرینەبوون، بەڵام لە کۆتایی حەفتاکانی سەدەی رابردوودا جێگۆڕکێیان بە دەسەڵات کرد، ئەمجارە شیعەکانیان هێنایە پێشەوە، ئەم کارەیان بەسەرپەرشتی " لۆرانس عەرەبی و هەمفەر" ئەنجامدا و هەرچۆنێش پیلانیان بۆ داڕشت هەرواش ئەنجامەکەی بوو.( لۆرانس عەرەبی و هەمفەر) دوو پسپۆڕی یەکەم سەربازیی و دوومیشیان سیاسی بوون.\nهەروەکوو هەموومان بەدیدی خۆمان دەیبینن، کە ترامپ پارساڵ هات و لە سعودیە 500 ملیارد دۆلار (نیو ترلیۆن دۆلار) لەگەڵ خۆیدا بردەوە، ئەم پارەیە کەم نییە و خەیاڵییە، بەبێ ئەوەی ئەمەریکا دەنکە شقارتەیەک بدات بە سعودیەکان، کێشیەکی قولێشی خستە نێوان سعودیە و قەتەرەوە، واتا ئەمریکا بەوە تێری نەخوارد کە شیعە و سونیەکان بدەن بەگژ یەکتریدا، بەڵکوو کێشەشیان بۆ دروستکردن، سونەیەکانیشیان کرد بە چەندین بەشەوەوە، شیعەکانیش بەهەمان شێوە، ئەم پلانەیان بە ئاشکرا لە باشووری کوردستان بە زەقی بەدی دەکرێت، هەروەک هەموو دەزانین کورد ١٣٧٥ ساڵە بۆتە ئیسلام، کەچی بەم شێوازەی ئەم ٣٠ ساڵەی ئیستامان نەبیستووەو نەدیتووە، چوونکە دەیان جۆری ئیسلامی سیاسیان هێنایە نیشتیمان، ئیتر هەر لە سەلەفی ساڵح و ناساڵح، یەکگرتووە، ئیخوانی، جیهادی، موسڵمانی تووندڕە و میانڕەو، تەنانەت سەدان جۆری نوێژکردنیشان هێنایە پێشەوە، یەکێک ئەڵێ دەبێت پێجووت بکەی، ئەیتریان ئەڵێ موسڵمانان دەبێت لەکاتی نوێژکردندا پێکانیان بەیەکەوە بێت، یەکێک ئەڵی بە با بەربوونێک دەستنوێژ دەشکێت، ئەویتریان ئەڵێ نەخیر وانیە، بەئاشکرا ستایڵی سەرپۆشەکان دیار و ئاشکران کە کامیان سەرپۆشی عوسمانیە نوێکانە، یان ئەویتریان سەر بە دۆلارەکانی سعودیەیە. لەژێر سایەی ئەم گروپە نوێیە ئیسلامیە سیاسیەشدا کۆمەڵێکی دیکە لە جادوگەری شەلاتی وەک قارچک قووت بوونەوە، لەوانە حاجی لێزەر، گوایە بەچاوی ئاسایی گورچیلە دەبینێت، گوایا لەهەر لەپاش حەجکردنەوە خوادا ئەو بەهەرەی پێبەخشیووە، بە چاوترووکاندن بەردی گورچیلە دەبینێت، یان مەلاعەلی کەڵەک کە شێرپەنجە و ئایدز کە دوو نەخۆشی کوشندەن و هێشتا چارەسەری تەواویان نەدۆزراوەتەوە، ئەم مەلا ساختەچییە دەڵێت من چارەسەری دەکەم، یان سەدان شەلاتی وەک عەبدول لەتیف سەلەفی، مەلا مەزهەر، مەلا هاوڕێ، کە خودی خۆشیان قەشمەریان بە لێدوانەکانی خۆیان دێت، لەگەڵ ئەوەشدا بوونەتە خۆرەی مێشکی خەڵکە هەژارەکە و بە ئاشکرا پاڵپشتی خۆیان بۆ خوێنخۆرێکی وەک ئەردۆغانی فاشی دەردەبڕن. ئەوەی کە شایستەیە خۆیان خۆێان بەدرۆ دەخەنەوە، گوێ لە عبدولەتیف سەلەفیبگرە کە چۆن خۆی بەدرۆ دەخاتەوە.\nبەداخەوە، دەسەڵاتە مافیاکەی کوردیش، کە فەرمانی پێدراوە، رێگا بەم ئیسلامانە بدات و پەرە بسەنن، ئەوانیش تاوانباری سەرەکین کە ڕێگەیان بەم ساختەچیی و گەجەر و گوجەرانە داوە، ڕێگەیان خۆشکردووە بۆ گەوجاندنی خەڵک، خەڵک بەو سادەییە لە خشتەبەرن، ئەگینا ئەوە ئازایەتی مەلا کرێکار و عبدولەتیف سەلفی نییە، کە خەڵکی سادە گوێیان بۆ دەگرێت.\nهەروەکو ئینشتاین ئەڵێ دوو دیاردە بێسنوورە: (حماقەتی مرۆڤ) و (قوڵای گەردوون).\nمرۆڤ هێندە ئەحەمەقە تەنانەت نەک مەلا، بەڵکو مانگاشیان کردووە بە خوا و دەیپەرستن.\nسەیری ئەم ڤیدیۆیەی خوارەوە بکەن:\nئەوەتا ببینن، کە لە ووڵاتێکی وەک هیندستان خەڵک مانگای قوڕبەسەر دەکاتە چرای ڕوشنایی شەوە زەنگی ژیانی، مانگای فێرکردووە کە دەستی بەزەیی بەسەر پشتیدا بهێنێت.\nلە ئاستی باڵاشدا، ئەوا هیچ گوومانێکمان نیە، کە سەراپای سەرۆک و کەسانی بڕیار بەدەستی بەتایبەت خۆرهەلاتی ناوەراست بە بێ پرسی" سی ئای ئەی" ناوێرن تەنانەت بچنە دەرەوەی ماڵەکانی خۆیان، ئەگەر پێچەوانەی سی ئای ئەی جوڵانەوە ئەوا جارەنووسیان وەک لیبیا و سوریا و عێراق دەبێت، هەرچەند هیچ سەرۆکێک هێندەی سەدام بۆ بەرژەوەندی ئیمپریالیزم کاری نەکردووە، چوونکە ئەوە سەدام بوو کە توانی دوا قومبەلەی ئەمبارکراوی ئەمبارەکانی ئەمەریکاو ئەوروپا بخاتە بازڕەو بیان فرۆشێت، لەهەمووشیان دیاریتر هیلاری کلینتۆن بە ئاشکرا باس لەوە دەکات کە خۆیان بنلادنیان دروست کرد، بۆ دژایەتی سۆڤێت، هەرخۆشیان تۆپاندیان.\nلە باشووری نیشتیمانیش هێندە بەس کە نووسەرێکی ئەڵمانی ئەڵێ نەوەکانی سەلاحەدین کەمەبەستی سامی عەبدولڕەحمانە لەیەک کاتدا سیخوڕی بۆ شای ئێران، موساد، سی ئای ئەی کردووە، تەنها بۆ بیرهێنانەوە خومەینی ویستی مەسعود و ئیدرس لە سێدارە بدات دوای ڕووخاندنی شای ئێران، ئەوە بەهەشتی بوو فریا کەوت و لە خومەینی پارایەوە کە لە سێدارەیان نەدا، چوونکە سبەی پێیوستیان پێیان دەبێت، بۆ لێدانی کوردەکان خۆرهەڵات، سیخوڕی جەلا تاڵەبانیش شاراوە نیە، کە هەرپاش داگیرکردنی سەفارەتی ئەمریکا ساڵی ١٩٧٩لە تاران، ٧٥ کیلۆ بەڵگە لەسەر سەرکردەکانی کورد دۆزرایەوە، یەکێک لەوانە ئەڵێ کەدەبێت جەلال تالەبانی بەزووترین کات بگەڕێتەوە کوردستان چوونکە بلەی ئەحەڕەش نەخۆشە ئەگەری مردنی زۆرە، چوونکە لە ئێران عێراق چەپ کۆمەنیزم بەرەو هەڵکشانن، بۆیە بوونی جەلال تالەبانی لەم کاتەدا پێویستە.\nمەبەستی سەرەکی ئەم نووسینەمان لەسەر مردنی محمەد مورسی سەرۆکی لەکارخراوی میسری پێشووە، کە بە مەلا مستەفای دەبەستمەوە، ئەوەش بە بیرتان بهێنمەوە، کە کاتێک مەلا مستەفا ووتی کاری من تەواو بوو، ئەو لەسادەیی و ناووشیاری خۆیەوە وای ووت، بەلام چوونکە خەڵک شیکاری فەلسەفیانەی بۆ دەکەن، بە هەڵە شیکاری دەکەن، مەلا لەوپەڕی سادییەوە ئەڵێ کاری من تا ئێرەبوو، ئیتر کۆتایی هات، واتا ماموریەکەی ئەوە بوو کە ئاشبەتاڵ رابگەیەنێت، ماموریەتی مورسی وەک ئیخوانێک کەبەدرێژای سەدەی رابردوو نوێنەرایەتی (CIA) کردووە، زۆر لەوە گەورەتربوو کە بەو سادەییە لە زینداندا خۆی ببینێتەوە، ئەوە سیسی عبدوفەتاح بو بە یارمەتی ڕوسیا و چین و ئیران توانی پیلانە نوێکەی سی ئای ئەی پووچەڵ بکاتەوە، هەروەک خوودی هیلاری کلینتۆن ددانی پیادا ئەنێت کە سەردانی 120 وولاتی کرد، تا ڕەزامەندی بەدەست بهێنێت بۆ دامەزراندنی ووڵاتێکی ئیسلامی سەلەفی لە میسر، بەڵام ئەفسووس کوردی ناحاڵی بۆ مەرگی مورسی دەگری. وەکو بەڵگە ئەو بەڵگەیە گوێ لێبگرە.\nلە دانپایانانەکەی هیلاری کلینتۆن گرنگتر، دەنگ نەدانی ٥٣٥ کۆنگرێسمانی ئەمەریکایە کە دەنگیان نەدا کە بوودجەی هاوکاری پۆڵ و سەربازی داعش وگرووپە ئیسلامیە توندڕەوەکان ڕابگرن، لە کۆی ٥٤٨ ئەندام کۆنگرێسمان تەنها ١٣ کەسیان دەنگیدا کە یارمەرتیەکان بۆ داعش و هاوشێوەکانی ڕابگیردرێت.\nئەوەی جێگای ڕامانە، ئەم ڕاپرسیەی کۆنگرێس بەدزیەوە ئەنجام نەدراوە، بەڵکوو سەراپای ئەمەریکیەکان ئەو راپریسەیان بە چاوی خۆیان بینی،کەچی هیچکامێکیان جگەلە و١٣ ئەندام کۆنگرێسە نقەیان لێوە نەهات، نەک هەر ئەوەش بەڵکوو ئەوروپاش نقەی لێوە نەهات کە بڵێ ئەرێ ئەمەریکا ئێوە پڕوپاگەندە دژی تیرۆری ئیسلامی تووندڕەو دەکەن، ئەی ئەمەیان چیە کە لەسەدا٧٩،٨ دەنگ نادەن بۆ ڕاگرتنی یارمەتی داعش؟\nدەق و ناوخنی ڕاپۆرتەکە دەیسەلمێنێت کە یارمەتی مادی و مەعنەوی داعش پێشتر هەبوو، ئایا ئێستا ئەو یارمەتیە ببڕن یانا، بەلام ٩٧،٨ دەنگیان نەدا کە بیبڕن.\nدەڤەرەکەی خۆمان ئەوەیان هەر هیچ، چوونکە هێشتا سنی مەزهەبەکان نکوڵی لە بوونی "هەمفەر" دەکەن، بەڵام شیعەکان جەخت دەکەن، کە ئیخوانەکان دەستکردی "هەمفەر و لۆرانسی عەرەبیە"\nکلیکی ئەو وێنەیە بکە:\nلەو لینکەی خوارەوەش تەواوی ئەو ڕاپۆرتە ی کە باسمان لێوەکرد بەزمانی سویدی ببینە، بە دوایدا ڤیدێۆکەی سەرەوەش سەیر بکە بە زمانی ئنیگلیزی:


نامەیەک بۆ شادی نەوزاد (پەرلەمانتار یان دیوەخان نشین)\nMonday, 05.20.2019, 9:21\nلە ساڵی ١٩٩٢ کاتێک یەکەم ھەڵبژاردنی پەرلەمان ئەنجامدرا و دیوەخانێک کرایەوە ناوی نرا پەرلەمان و کۆمەڵێک ھاوپیشە لە شاخەوە گەڕانەوەو چونە ئەو دیوەخانە و لە قەڵا چوالان و سەری ڕەشەوە چەند نوسراوێکیان بۆ دەچو ئەوانیش دەنگیان پێ دەدا و ئەم مەھزەلەیە تا بە ئەمڕۆش بەردەوامە لەو دیوەخانەی خێڵدا و من پێشتریش ووتومە و دەیڵێمەوە ئەوەی بڕوای بە خەباتی پەرلەمانی مابێت لەو ھەرێمە دەبێت پرسیاری جدی لە خۆی بکات .\nلەو دیوەخانەی کە ناوی نراوە پەرلەمان لیژنەیەک دروستکراوە بە ناوی لیژنەی مافی مرۆڤ گوایە بە دوادا چون بۆ مافی مرۆڤ دەکەن یەک لە ئەندامانی ئەو لیژنەیە شادی نەوزادە جگە لەوەی کەس چاوەڕوانی لێ ناکات بە دوای مافی مرۆڤدا بچێت بەڵکو ئێستا ھەموو خەڵک بە دواداچون بۆ ئەو دەکات و بۆتە بار بەسەر شەقامی کوردیەوە .\nمن تەنھا لەو شادیەخانە دەپرسم ئەرێ بۆ ساتێک لە خۆت نەپرسی ئێستا ئەو گەنجانەی نزیکەی ٢٠ ڕۆژە لە ژوری تاکە کەسی ئاسایشدان و لە ژێر ئەشکەنجەدا دەتلێنەوە لەسەر تۆیە ؟ تۆ چ ماف دۆستێکی گەر بە بای خەیاڵتا نەیەت نەک ئەوەی بە دواداچون بۆ مافەکانیان بکەی بەڵکوو ئەو سینارێۆیە لێرەدا ڕاگری .\nیاخود تۆش بێ باک ترین کەسایەتیت وەک سمێڵ بۆیاخاویەکانی خێڵەکان و گەر سەرجەم ئەو شارەش ئەشکەنجە بدرێن تەنھا بۆ خۆشی و ناوبانگی خۆت و خێزانت وەک بێ شەرمەکانی دیکە نوزەت نایە .\nدەبوایە ئێستا جەنابت لە بەردەم ئاسایشدا بویتایە تا مافی ئەو گەنجانەی شار بپارێزی و ڕێگا نەدەین حوکمی حیزبی خەونی دەیان گەنجی کورد لە گۆڕنێت ، تۆ بەردەرگای دادگاکانت بگرتایەو عەدالەتت بانگ کردایە چونکە کاری ئەخلاقیانەی پەرلەمانتار پاراستن و گێڕانەوەی شکۆ و یاسا و مافی ھاوڵاتیانە و تۆ بە دەنگی ئەو گەنجانە بویتە پەرلەمانتار .\nچۆن لە ڕووت دێت سبەی ڕۆژ لە شەقامێک سەر ھەڵبڕی بەرامبەر بە دایک و خێزانی ئەو گیراوانە ؟\nچۆن ھیچ تاکێک قبوڵت دەکات تۆ بە دوای مافیدا بچیت ؟\nچۆن لە ڕووت دێت لە دیوەخان دەست ھەڵبڕیت و بڵێی من ئەندامی لیژنەی مافی مرۆڤم ؟\nلەکاتێکدا ئەوەی ئەمڕۆ ئەو گەنجانەی ئەو شارەی لەسەر گیراوە تۆیت .\nسەردەشتی جوانەمەرگ ووتی من عاشقی کچەکەی بارزانیم\nخەڵک کێشەی حیزبە یان ژیانی ئازاد و سەربەرز ؟\nژن کوشتن بەرھەمی نیشتیمان فرۆشییە\n(دەنگدراوە: 2 . زۆرباشە: 1.5/5)


چه‌ند ڕێگایه‌كی ئاسان بۆ دره‌نگ پیر بوون - Yeane.Org ماڵپەری یانی\nئه‌گه‌ر ده‌ته‌وێ هه‌میشه به گه‌نجی بمینیته‌وه‌و پیر نه‌بیت ، هه‌روه‌ها لۆچی ده‌مه‌ووچاوت به‌دیار نه‌كه‌وێت ، ئه‌وا ئه‌م كاره شتێكی مه‌حاڵ نیه ، هه‌وڵ بده ئه‌م ئامۆژگاریانه‌ی خواره‌وه جی به جی بكه :\n. جۆری خواردنت : ئه‌و خواردنانه‌ی كه ڕێژه‌ی زۆری چه‌وری و مادده كیمیاییه‌كانی تێدا نیه ، ئه‌وا كاریگه‌ری ئه‌رێنی درووست ده‌كه‌ن له‌سه‌ر ڕووخسارت ، بۆیه هه‌میشه پسپۆڕان ئامۆژگاری خه‌ڵكی ده‌كه‌ن بۆ خواردنی خۆراكه ڕووه‌كیه‌كان .\n. دووركه‌وتنه‌وه له پاڵه په‌ستۆی ده‌روونی : كاریگه‌ری له‌سه‌ر جیناته‌كان درووست ناكات . به‌ڵام هۆكاره ده‌ره‌كیه‌كان وه‌كو پاڵه په‌ستۆی ده‌روونی كاریگه‌ری نه‌رێنی له‌سه‌ر جه‌سته درووست ده‌كات و ده‌بیته هۆی خه‌م خواردن و زوو پیر بوونی كه‌سه‌كه .\n. به‌كارهێنانی ده‌رمانی گیایی : دیاره بۆ هه‌ۆ نه‌خۆشیه‌ك ده‌رمانیكی دیاری كراو هه‌یه له سرووشتدا ، بۆیه به‌كار هێنانیان زیاتر یارمه‌تی هه‌رس كردنی چه‌وری له‌ش ده‌دات .\n. جووڵه : جووڵه‌ی ڕۆژانه بۆ ماوه‌ی 15 بۆ 20 ده‌قیقه یارمه‌تی چاڵاك بوونی جه‌سته‌و به‌هێز بوونی ماسووڵكه‌و ئیسكه‌كان ده‌دات ، ئه‌مانه‌ش هۆكارێكن بۆ هه‌میشه به گه‌نجی مانه‌وه .


وێنه و ڤیدیۆ: سه‌رماكه‌ی ته‌كساس حه‌وزی ماسیه‌كانی كردوه به سه‌هۆڵاو\nله ته‌كساس به‌هۆی نزمبوونه‌وه‌ی پله‌كانی گه‌رما ماوه‌ی چه‌ند ڕۆژێكه بۆته گرفت بۆ هاوڵاتیانی ئه‌و ویلایه‌ته و چه‌ند ویلایه‌تێكی دیكه له ئه‌مه‌ریكا و ملیۆنه‌ها هاوڵاتی بێ گه‌رمكه‌ره‌وه بوون و كاره‌با بڕاوه و پله‌كانی گه‌رماش وه‌ك جه‌مسه‌ری باكوری گۆی زه‌وی لێهاتووه.\nرینی كینگ ی ته‌مه‌ن 26 ساڵ له ویلایه‌تی ته‌كساس ده‌ژی له هه‌ژماره‌كه‌ی له تیك تۆك گرته ڤیدیۆیی حه‌وزی ماسی كچه‌كه‌ی بڵاوكردۆته‌وه كه له ژووری نوستنه‌كه‌یان دایان ناوه به‌هۆی نزمبوونه‌وه‌ی پله‌كانی گه‌رما ماسیه‌كه و ئاوی ناو حه‌وزه‌كه‌ش به‌ستویه‌تی و ڤیدۆكه 34.7 ملیۆن بینه‌ری هه‌بووه و رینی ده‌ڵێت" ته‌ماشای حه‌وزی ماسییه‌كانی كچه‌كه‌م بكه‌ن به‌ستویه‌تی و ماسیه‌كه‌ی مردار بۆته‌وه".\nله‌به‌ر ئه‌م دۆخه جۆ بایدن سه‌رۆكی ئه‌مه‌ریكا حاڵه‌تی نائاسایی له ته‌كساس ڕاگه‌یاندوه و ژماره‌یه‌كی زۆر هاوڵاتی ناوچه‌كه‌یان جێ هێشتوه و ویستگه‌كانی ووزه به‌هۆی ئه‌م دۆخه سارده‌وه له‌كار كه‌وتوون و ته‌نانه‌ت ئاوی به‌لوعه‌ی ماڵانیش به‌ستویه‌تی و له ئێستادا هاوڵاتیان ناتوانن له ماڵه‌كانیان بژین.


کوردیپێدیا - بادین حەسۆ\n👫 بادین حەسۆ | پۆل: کەسایەتییەکان | زمانی بابەت: 🏳 کوردیی ناوەڕاست\nلە 25-08-1994 لە شاری دهۆکی باشووری کوردستان لەدایکبووه و لەساڵی 2005 دەستی بە یاری بۆکسێن کردووە، لەسەر دەستی راهێنەرەکەی، یوسف رەمەزان، کە کوردێکی لوبنانییە پێگەیشتووه و زۆر بە متمانەوە هەموو یارییەکانی ئەنجامدەدات و لە زۆربەیاندا سەرکەوتن بەدەستدێنێت. ئه و ئێستا لە قوتابخانەی وەرزشیی بەشی بۆکسینک خوێندکارە، نزیکەی 40 تاوەکو 50 یاری لەسەر ئاستی ئەوروپا ئەنجامداوه و لە زۆربەیاندا بە لێدانی کوشندە سەرکەوتنی بەدەستهێناوە. زیاتر لە 30 جام و مەدالیای بردووەتەوە.\nبادین، کە خاوەن بۆکسێکی بەهێزە، چاوەڕێ دەکرێت ناوبانگێکی زۆر لەسەر ئاستی ئەوروپا بەدەستبێنێت، پێشتر بەسەر چەندین بۆکسێنەری بەتوانای پۆڵەندی و هۆڵەندی و تورکی و چیکی و رووسیدا سەرکەوتووە، دوایین بردنەوەشی لەسەر حسابی جان جۆستینی بۆکسێنەری ئەمریکی بووە، کە له و یارییەشدا وەک سەرجەم یارییەکانی پێشوو بە ئاڵای کوردستانەوە چووە ناو حەلەبەی یاریکردن و ناو و ئاڵای کوردستانی بەرز راگرت.\n 📡 ماڵپەڕ | 🏳 کوردیی ناوەڕاست | ماڵپەڕی رووداو - 16-09-2014\n📅 رۆژی لەدایکبوون: 25-08-1994\n➕ ئەم بابەتە لەلایەن: (هاوڕێ باخەوان)ەوە لە: Sep 16 2014 4:41PM تۆمارکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Sep 16 2017 1:19AM باشترکراوە\n📷 فایلی وێنە 1.0.1 17 KB Sep 16 2014 4:41PM هاوڕێ باخەوان


04/07/2020 ژمارەی بینراو 219\nله دوای بڵاوبوونه‌وه‌ی ڤایرۆسی كۆرۆنا و بوونی به په‌تایه‌كی جیهانی ئه‌وه‌ی بۆ هه‌موان ئێستا گرنگه به‌كارهێنانی ده‌مامكه بۆ خۆپاراستن له ڤایرۆسی كۆرۆنا و حكومه‌تی زۆرینه‌ی وڵاته‌كان ئه‌مه‌ی كردۆته یاسا بۆ ڕێگه گرتن له بڵاوبونه‌وه‌ی ڤایرۆس.\nله هندستان پیاوێك بۆئه‌وه‌ی خۆی له توشبوون به ڤایرۆسی كۆرۆنا بپارێزێت ده‌مامكی زێڕ به‌كارده‌هێنێت و هیوای ئه‌وه ده‌خوازێت به‌هۆی ئه‌م ده‌مامكه‌وه له ڤایرۆسه‌كه دوور بێت.\nشانكار پیاوێكی خاوه‌نكاری هندیه له شاری بۆنی له ڕۆژ ئاوای هندستان ده‌ژی و ده‌مامكه‌كه‌ی نرخه‌كه‌ی 4000 دۆلاره، و ئه‌م پیاوه باوه‌ڕی به‌وه‌ش هه‌یه ده‌مامكه‌كه‌ی توانای ئه‌وه‌ی هه‌یه له توشبوون به كۆرۆنا بیپارێزێت و چه‌ند كونیله‌یه‌كی بچووكی تێكردوه بۆ ئه‌وه‌ی هه‌ناسه بدات و له‌گه‌ڵ ئه‌مانه‌شدا ڕێكاری دیكه‌ی گرتۆته به‌ر بۆ خۆپاراستن له ڤایرۆسه‌كه.\nشانكار ڕۆژانه كه ده‌چێته ده‌ره‌وه له ماڵه‌كه‌ی ته‌واوی زێڕه‌كانی ده‌كات به‌خۆیه‌وه و ده‌مامكه‌كه‌ی به جۆرێك ڕێكخستوه له‌گه‌ڵ ستایلی ئیكسسواره‌كانی دیكه‌ی بگونجێت و باس له‌وه‌ش ده‌كات خه‌ڵك كه ده‌یبینن داوای ئه‌وه‌ی لێده‌كه‌ن وێنه‌یه‌كی له‌گه‌ڵ بگرن .


8,863 / 45,327 Strings (19 %)\nFilter ↓ • Sort ↓ • All (45,327) • Untranslated (36,235) • Waiting (185) • Fuzzy (136) • Warnings (18) • Current Filter (2)\nThis page has been translated from %1$s. Read the original page.\t ئەم لاپەڕەيە وەرى گێڕابوو لەوە [٪؛١] دۆلار ئێس. [<ا] [هرەف=] " [٪؛٢] دۆلار ئێس " [تيتلە=] " [٪؛٣] دۆلار ئێس " [>تهە] ڕەسەن [پاگە] بخوێنوە.\t Details\nئەم لاپەڕەيە وەرى گێڕابوو لەوە [٪؛١] دۆلار ئێس. [<ا] [هرەف=] " [٪؛٢] دۆلار ئێس " [تيتلە=] " [٪؛٣] دۆلار ئێس " [>تهە] ڕەسەن [پاگە] بخوێنوە.\n2016-07-11 21:01:37 GMT


داهێنانێکی بوێرانە و سەردەمیانەی دوکتور قاسملوو لە گوتاری چەپدا\n11:33 - 20 پووشپەڕ 2721\nلە کۆمەڵگا سەرەتاییەکانیش چەوسانەوەی مرۆڤ لەلایەن مرۆڤەوە هەبووە. بەڵام کە کۆمەڵگاکان بەرەو وەرزێڕی و پیشەسازی ڕۆیشتن ستەمە جۆراجۆرەکان زۆرتر سەریان هەڵدا. ستەمی نەتەوەیی، چینایەتی و ڕەگەزی و ... . بەرداشتی ڕووکەش لە ئایین ئەم ستەمانەی قووڵتر کردەوە.\n۲- دوکتور کەسێکی بە نەزم و دیسیپلین بوو ڕێزەکی گەورەی بۆ بڕیاری بە کۆمەڵ هەبوو. کاتێک لە کۆنگرەی دوو بەشێک لە ڕێبەرایەتی دەیهەوێ ئەحمەد تۆفیق لە حیزب دەرکەن دوکتور قاسملوو دەڵێ: "هاوڕێیان زۆرتر لە هەموو کەس ئەحمەد تۆفیق منی ئازار داوە تەنانەت بە جاسووسی داناوم بەڵام ئێمە بەرنامەیەکمان پەسند کردووە پێش هەمووان دەبێ خۆمان پێی پابەند بین . ئێستا ئەو بڕیارەی ئێوە دەیدەن دژی ئەم بەرنامەیە دەبێ. بچن قسەی لەگەڵ بکەن ئەگەر ڕازی بوو لەم چوارچێوەیە کار بکا ئەوە با بێتەوە. ئەگەریش خوی ڕازی نەبوو ئەو بڕیاری درکردنی لە حیزب دەدەین و بڵاوی دەکەینەوە".\nدوای کۆنگرەی دووی حیزب کە چەند خوێندکاری وەک شەهید ئیسمایل شەریف زادە ، شەهید سەدیق ئەنجیری ئازەر و... لە ڕێزەکانی حیزبدا لەژێر تەئسیری چەپی مائۆیی بوون و ویستیان شۆڕشێک بە دژی ناوەندگەرای فاشیستی تاران بەڕێوە بەرن و گۆمی مەندی حەمەڕەزاشا بشڵەقێنن و ماف و داخوازیی لەمێژینەی خەڵکی کوردستانیش دابین بکەن .


ساتێك وەستان بە بێ دەنگیی بۆ نیشتیمان\nتاقە دەزگا لە عێراقدا كە تروسكاییەك هیوای تێدا مابێت و تا ئێستا تێكڕای عێراقییەكان متمانەیان پێی هەبێت و لە كاتە سەختەكاندا پەنای بۆ ببرێت و هەموو لایەك پێوەی پابەندبن، ده زگای دادوه ری ودادگای عێراقییە.\nدەبێت لە كۆتاییدا هەموومان ساتێك بە بێ دەنگی بۆ گیانی پاكی ئەم نیشتیمانە بوەستین كە نزیكەی سەدەیەكە هەموومانی بەو هەموو جیاوازییەكانەوە كۆكردۆتەوە.\n 4041 جار بینراوه\n8/13/2016 11:30:40 AM


هاتووچۆی سلێمانی مۆڵەتى یەک هەفتە دەداتە خاوەن چێشتخانە و مارکێت و پێشانگەکان\nبەرێوەبەرایەتی هاتووچۆی سلێمانی،هەر شەقامێك راگرتنی ئۆتۆمبێلی تیا قەدەغەكرابێت، ئەوا بۆ ئۆتۆمبێلی ئەو شوێنانەش قەدەغەیە و هەر شەقامێك راگرتنی ئۆتۆمبێل رێپێدراوبێت، ئەوا بۆ هەموان رێپێدراوە.\nلەراگەیەندراوەکەی بەڕێوەبەرایەتی هاتووچۆی سلێمانی، داوا لە خاوەن چێشتخانە و مارکێت و پێشانگەکان کراوە ئەو تابلۆ تایبەتانەی کە بۆ راوەستانی ئۆتۆمبێلە تایبەتەکانیان لەسەر شەقامەکان دایانناوە لاببەن و بۆ ئەو مەبەستەش تەنها مۆڵەتی یەک هەفتەیان دەداتێ.\nلە بەشێکی راگەیەندراوەکەدا هاتوە،"ئەو زیادەڕەوییەی کراوەتە سەر شەقام و شوێنە گشتییەکان بەلای بەشێکی زۆر لە هاوڵاتیانەوە بە قۆرخکاری دادەنرێت و شەقامەکان بە موڵکی گشتی دادەنێت و ئاماژە بەوە دەکات “شەقامەکان موڵکی گشتین و تایبەت نین بە هیچ شوێن و کەسێکەوە".\nهەروەها لەراگەیەندراوەکەدا جەخت کراوەتەوە،"هەر شەقامێك راگرتنی ئۆتۆمبێلی تیا قەدەغەكرابێت، ئەوا بۆ ئۆتۆمبێلی ئەو شوێنانەش قەدەغەیە و هەر شەقامێك راگرتنی ئۆتۆمبێل رێپێدراوبێت، ئەوا بۆ هەموان رێپێدراوە".\nهۆشداری ئەوەش دراوەتە خاوەنەکانیان، کە هەتا یەک هەفتەی دیکە تابلۆ و ستونەکانیان لانەبەن، ئەوا هاتوچۆی سلێمانی لە پێناو بەرژەوەندی گشتی و نەهێشتنی قەرەباڵغی سەر شەقامەكان، بەو کارە هەڵدەستێت.\n1024 جار بینراوە


رێگری له تیمی كه‌ناڵه‌كانی په‌یام و NRT و KNN ده‌كرێت\nبه‌مه‌به‌ستی روماڵكردنی كۆنگره‌ی رۆژنامه‌وانی (شێخ ئه‌دهه‌م بارزانی) به‌رپرسی ئه‌نجومه‌نی سه‌ركردایه‌تی پارتی دیموكراتی كوردستان له سلێمانی، له‌لایه‌ن پاسه‌وانه‌كانی ئه‌نجومه‌نی سه‌ركردایه‌تی پارتیه‌وه ڕێگری له تیمی كه‌ناڵه‌كانی په‌یام و NRT و KNN ده‌كرێت.\nئیحسان سابیر په‌یامنێری كه‌ناڵی ئاسمانی په‌یام به میترۆی راگه‌یاند، ئێمه وه‌ك تیمی په‌یام چووین بۆ روماڵكردنی كۆنگره‌ی رۆژنامه‌وانی (شێخ ئه‌دهه‌م بارزانی) به‌ڵام له‌به‌رده‌گای ئه‌نجومه‌نی سه‌ركردایه‌تی پاسه‌وانه‌كان پێیان وتین فه‌رمانمان پێكراوه رێگه نه‌ده‌ین ئێوه بچنه ژوره‌وه.\nهاوكات گۆران عه‌بدوڵڵا په‌یامنێری كه‌ناڵی KNN بۆ میترۆ وتی: پاسه‌وانه‌كان پێیان ویتین بگه‌رێنه‌وه چونكه ناهێڵین بچنه روژه‌وه.\nكارزان تاریق په‌یامنێری كه‌ناڵی NRT وتی" بانگێشتكرابووین بۆ روماڵكردنی كۆنگره‌ی رۆژنامه‌وانی (ئه‌دهه‌م بارزانی) به‌ڵام رێگریان لێكردین و پێیان وتین كه له‌م ناوه مه‌وه‌ستن.\nرێگری كردنی تیمه رۆژنامه‌وانیه‌كانی كه‌ناڵی په‌یام و KNN و NRT له‌كاتێكدا كه له تۆڕی كۆمه‌ڵایه‌تی فه‌یسبووك له‌گروپی چالاكیه‌كانی رۆژنامه‌نووسانی سلێمانی بانگێشتی سه‌رجه‌م ده‌زگاكان كراوه بۆ روماڵكردنی كۆنگره‌ی رۆژنامه‌وانی به‌پرسی ئه‌نجومه‌نی سه‌ركردایه‌تی پارتی دیموكراتی كوردستان له سلێمانی.\nئه‌مه‌ش ده‌قی بانگێشت نامه‌كه:\nپەیامێک لە بەرپرسی دەزگای ڕۆشنبیری و ڕاگەیاندنی ئەنجومەنی سەرکردایەتی پارێزگای سلێمانی هەڵەبجەی پارتی دیموکراتی کوردستان بۆ سەرجەم ڕاگەیاندنی بینراو بیستراو\nسبەی کاژێر 10\nبەڕێزئەدهەم بارزانی سەرۆکی ئەنجومەنی سەرکردایەتی پارێزگای سلێمانی-هەڵەبجەی پارتی دیموکراتی کوردستان کۆنگرەیەکی ڕۆژنامەوانی هەیە لەسەر کەرنەڤاڵی ئەمڕۆی شاری سلێمانی سەبارەت بە پرسی ڕیفراندۆمی سەربەخۆی کوردستان و ئەنجامدانی ڕیفراندۆم لە 25 ئەیلولی ئەمساڵداو تێیدا سوپاسی خەڵکی سلێمانی دەکات و چەندین تەوەری دیکە کۆنگرە ڕۆژنامەوانیەکەی سبەی دەیگرێتە خۆ\nلە بارەگای ئەنجمەنی سەرکردایەتی پارێزگای سلێمانی


مەسرور بارزانی: خەڵك لە چاوەڕوانی پێكهێنانی حكومەت ناهێڵینەوە – تۆڕی میدیایی خەڵک\n2019/06/17 - 4:29 PM\nسەرۆك وەزیرانی ڕاسپێردراو بۆ پێكهێنانی حكومەتی هەرێم جەختدەكاتەوە، كە خەڵك لە چاوەڕوانی پێكهێنانی حكومەت ناهێڵنەوە و دەشڵێت: “داوامان لە گۆڕان كرد سیڤی كانیدەكان پێشكەش بكات”.\nكەمێك پێش ئێستا كۆبوونەوەی شاندی پارتی بە سەرۆكایەتی مەسرور بارزانی، سەرۆك وەزیرانی ڕاسپێردراو بۆ پێكهێنانی حكومەتی هەرێم لەگەڵ بزووتنەوەی گۆڕان لە مەكۆی سەرەركی بزووتنەوەكە لە گردی زەرگەتەی سلێمانی كۆتایی هات.\nمەسرور بارزانی لە لێدوانێكی بۆ ڕۆژنامەوانان ڕایگەیاند، كە خەڵك لە چاوەڕوانی پێكهێنانی حكومەت ناهێڵینەوە و لایەنەكانیش داوایان كردووە حكومەت بەزوویی پێكبهێنرێت.\nوتیشی، “داوامان لە بزووتنەوەی گۆڕان كرد كاندیدەكانی بۆ پڕكردنەوەی پۆستەكان لە حكومەتی نوێ پێشكەش بكات”.\nجەختیشی كردەوە، كە گەشبینە بە كۆبوونەوەكان.\nلای خۆشیەوە، جەلال جەوهەر، ئەندامی خانەی ڕاپەڕاندنی بزووتنەوەی گۆڕان و ئەندامی شاندی دانوستانكار وتی، “وەك بزووتنەوەی گۆڕان پابەندین بە ڕێككەوتنەكەمان لەگەڵ پارتی”.\nبزووتنەوەی گۆڕانپارتیمەسرور بارزانی


ساردى پۆلەكان و سیستەمى سویدى…سەباح عەلى جاف* – Denegkan\nساردى پۆلەكان و سیستەمى سویدى…سەباح عەلى جاف*\nهەموو رۆژێك كە دەچیتە پۆلەكانى خوێندن لەگەڵ نوسینى یەم وانە لەسەر تەختە رەشەكە دەستەكانت گۆ ناكات هێندە ساردە و وەزارەتى پەروەردەى خەمخۆرییش دەیەوىَ سیستەمى سویدى لە كوردستان جىَ بەجىَ بكات , مامۆستا بەو تەمەنە گەورەی و بەو هەموو بەرگریەى لاشەیەوە هێندە سەرمایەتى ئاخۆ قوتابى و مناڵى داماو چیى بكات لە سەر ئەو رەحلە رەق و تەق و ساردە .\nساردى پۆلەكانى خوێندن وا دەكات كە خوێندكار هەر بیرى لاى ئەو رچین و تەزینە بێت كە لە بەیانى زوودا كە دەچیتە ژوورەوە ئەو مێشكەە سپى و جوانەى دەڕچێت و مێشكى جام دەبێت و ئتر مامۆستایش دەست دەكات بە وانە ووتنەوە و دەى هەستە بزانم چى دەزانى و كاكى قوتابى لە سەرما هیچى بیر نەماوە و مامۆستاى دڵسۆزیش بە دار و زللە دێتە سەر و گوێى قوتابیەكەدا و هێندەى تر توشى سەرما دەبێت , ئەم كەش و ژینگە وا دەكات كە بە درێژى دەوام قوتابى بەستە زمان ئاگاى لە پۆل و خوێندن نەبێت .\nوەزاەتى پەروەردە دەیەوىَ كەشى سوید بخوڵقێنىَ لە رووى سەرماوە بۆ ئەوەى خوێندكار و قوتابى كورد وا بزانىَ لە سویدایە و دواتر بە پرۆگرام و مەنهەجى دوو لەهجەوە دەست دەكات بە جىَ بەجىَ كردنى ئەو پلانە سویدیە لە پۆلێكى پڕ لە خۆڵ و سارد و بە مامۆستاى فول مەعلومات و پڕ لە زەوقەوە , ساردى پۆلەكان وا دەكات كە مامۆستاى پڕ لە عیلم و مەعریفە زۆر گەرم و گوڕانە زانست ببەخشێتە قوتابیان .\nوەزراتى پەروەردەى سوید ببورە كوردستان تكایە زوو فریامان بكەون و لەو سەرمایەى سویدە رزگارمان بكەن چونكە گەر كار وا بڕوات ئەو سیستەمە توشى گرفت دەبێت و رەنگە ساردى هۆڵەكانى خوێندن گەرم بكاتەوە و كارێكى وا بكات كە هەریەكە لە مامۆستا و قوتابى نەتوانن سود لەو گۆڕانەى وەزارت وەر بگرن ؟؟.\nبڕوا بكەن زۆر ئحراج و شەرمەزار بووم ئەو كاتەى كە لە پۆلى یەكەكان وانەى پەروەدەى ئیسلامم دەوتەوە و قوتابیەكى ژیكەڵە پرسى" مامۆستا زۆر ساردە ئەوە بۆ سۆپەكەى ئیدارە ناهێنن بۆ ئێمە" , بەراستى ئەو قوتابیە كە ئەو پرسیارەى كرد من زۆر شەرمە زار بووم كاتێك كە دەمەوىَ زەمیرى خۆم مورتاح بكەم و زانستى فێر بكەم لە كاتێكدا ئەو سەرمایەتى ؟ باشە دەكرىَ من و مامۆستاكانى وەك من چۆن وەڵامى ئەو قوتابیە بدەینەوە بەڕاستى من وەڵاِمى ئەو پرسیارە بۆ جەبابى وەزیر و وەزارتى پەروەردە بەجىَ دەهیًَڵم و پێى دەڵێم كاكى وەزیر تكات لىَ دەكەم زوو فریاى پۆلە سارد و سڕەكان بكەوە تاوەكو چى خوێدكارە وازى لە خوێندنت نەهێناوە یان هەمویان توشى نەخۆشى نەبوونە . تكایە وەزرارەتى پەروەردە پۆلەكان گەرم بكەرەوە و فریا بكەوە و نەوت و سۆبە بگەیەنە قوتابخانەكان بە تایبەت قوتابخانەى شوێنە زۆر ساردەكان .\nمامۆستا لە قوتابخانەى مەرزیە لە ناحیەى رزگارى\nPrevious كۆمەڵگاى ڕاوەستاو و دەسكەوتەكانى!…ڕێبوار ڕەزا چوچانى\nNext بایەخدانەوە بە نووسین و بوَچوونەكانى بیرمەندى سوَسیالیستى كارل ماركس


1 15.000 ع.د\n1 × 15.000 ع.د\nسه‌رجه‌م: 15.000 ع.د\nپیشاندانی بوخچه “پرایمەری سائیلی(Pore correcting primer)” به‌سه‌ركه‌وتووی خرایه بوخچه‌كه‌تانه‌وه.\nباشترین كرێمی ده‌ست ونینۆك ماركه‌ی دێلیا\nباشترین و نایابترین كرێمی ده‌ست.\nشێداركه‌ره‌وه وخۆراكپێده‌ری پێستی ده‌ست ونینۆك.\nنینۆك به‌هێز ده‌كات.\nپێستی ده‌ست گه‌نج ده‌كاته‌وه.\nماندوویه‌تی پێستی ده‌ست ناهێڵێت.\nپاودەری ریشی (جانودیرما)\n١– وادەكات بڕێكی زۆری ئۆكسجینی بە سوود بگەیەنێتە شانەكانی لەش\n٢– دەركردن و لابردنی ژەهری لەش .\n٣–یارمەتی بەهێزكردن و چالاكی سیستەمی بەرگری لەش دەدات ترشەڵۆكی خوێن ڕێكدەخات\n٤– یارمەتی چاككردن و ڕێكخستنی هەموو ئەركەكانی ئەندامەكانی لاشە دەدات ،وە كۆنتڕۆڵیان دەكات\nفینجۆش چاره‌سه‌ری زۆربه‌ی كێشه‌كانی پیاوان\nچالاككه‌ری توانای سه‌رجێی پیاوان\nزیادكردنی بڕی تۆو(سپێرم)ی پیاوان.\nزیادكردنی توانای نه‌وه خستنه‌وه.\nبه‌هێزكه‌ری هێزی سێكسی پیاوان.\nبۆتۆكس و خه‌راتینی قه‌ڵه‌وكردن وسپیكردنه‌وه‌ی رووخسار\nقه‌ڵه‌وكردنی رووخسار به‌گه‌ره‌نتی.\nبه‌رزكردنه‌وه وتوندكردنه‌وه‌ی سه‌ر روومه‌ت.\nسیرۆمی دێلیا ڕاکێشانی پێست delia serum lifting serum 12.000 ع.د\nكامێرای چاودێری ٣٦٠ پله 46.000 ع.د


کوردیپێدیا - فاشیزم\n📕 فاشیزم | 🏷 پۆل: پەڕتووکخانە | زمانی بابەت: 🏳 کوردیی ناوەڕاست | 👁🗨\nلە دەزگای ئایدیا بۆ فکر و لێکۆڵینەوەدەزگای ئایدیا بۆ فکر و لێکۆڵینەوە 2018\nفاشیزم وەکو ئاڕاستە و بیرێکی سیاسی و کۆمەڵایەتی و ئابووری لە دوای جەنگی جیهانیی یەکەمەوە سەریهەڵدا، سەرەتا لە ئیتاڵیا و دواتر لە وڵاتانی دیکە، بەتایبەت لە ئەڵمانیا لەژێر سایەی حوکمی نازییەکاندا، سەرەڕای بڵاوکردنەوەی توندوتیژی و تۆقاندن و جەنگ و کوشتار، هەر ئەم هێزە خۆسەپێنە بووە مایەی هەڵگیرساندنی جەنگی جیهانیی دووەم. ڕاستە دوای جەنگی جیهانیی دووەم هزری فاشیزم ئەو گوڕوتینەی نەما لە جیهاندا، بەڵام وردەوردە پاش ساڵانێک لە بەرگی جیاجیادا فاشیزم دەردەکەوتەوە و جەنگی سارد بووە زەمینەیەک بۆ سەرهەڵدانەوەی ئەم هزرە و خودی فاشیزمیش بووە خۆراکپێدەری جەنگی سارد و درێژەدان بە حکومڕانیی عەقڵیەتێکی فاشیستی بەسەر هەموو جیهانەوە و پشتگوێخستنی هەموو بەها مرۆڤایەتییە جیاجیاکان. ئەوەی لە ئێستاشدا دەردەکەوێت لە جیهاندا بە فاشیزمی نوێ ناودەبرێت، کە بە گشتی خۆی لەناو بەرگی فاشیزمی ئایینیی و فاشیزمی نەتەوەییدا نیشان دەدات.\nئەم کتێبە چەند بابەتێکی گرنگ لەخۆدەگرێت، لەوانە: (دەروازەیەک بۆ تێگەیشتن لە فاشیزم، فاشیزم چییە؟، گوتارێک دەربارەی فاشیزم، فاشیزم لە هەموو فۆڕمەکانیدا، فاشیزم و مارکسیزمی نوێ، ئەمریکا لەبەردەم فاشیزمدا و...هتد).\n➕ ئەم بابەتە لەلایەن: (زریان سەرچناری)ەوە لە: Sep 8 2018 5:57PM تۆمارکراوە\n✍ ئەم بابەتە بۆ دواجار لەلایەن: (زریان سەرچناری)ەوە لە: Jan 11 2020 8:06PM باشترکراوە\n📷 فایلی وێنە 1.0.1 79 KB Sep 8 2018 5:58PM زریان سەرچناری


له رێگه‌ی ئه‌م ئه‌پلیكه‌یشنانه‌وه بزانه كى هاتۆتە نێو پرۆفایلەكەتەوە؟ - Yeane.Org ماڵپەری یانی\nله رێگه‌ی ئه‌م ئه‌پلیكه‌یشنانه‌وه بزانه كى هاتۆتە نێو پرۆفایلەكەتەوە؟\nكێ سەردانی پرۆفایلەكەتی كردوە؟، ئەمە ئەو پرسیارەیە كە زۆرینەی بەكارهێنەر كردویانەو حەز دەكەن بزانن كێ سەیری پرۆفایلەكەی كردون لە فەیسبووكدا، بەڵام زۆرینەی ئەو رێگایانەی كە پێت دەڵێت كێ سەردانی كردویت، كۆمەڵێك پرسیار دەكەن كە بەكارهێنەران بێزار دەكەن.\nلێرەدا بە سێ ئەپلیكەیشنتان ئاشنا دەكەین، كە زۆر بە ئاسانی پێت دەڵێت كێ هاتۆتە نێو پرۆفایلەكەتەوە، تەنانەت ئەوەش مەزەندە دەكات كە بەدوای چیدا گەراوەو یان چ پۆستێكی دزیوە كە تۆ بڵاوت كردۆتەوە، ئەمەش سێ ئەپلیكەیشنەكەیە:\n1- ئەپلیكەیشنی who viewed my profile: دوای دابەزاندن و جێگیر كردنی ئەپلیكەیشنەكە، ئەوە لیستێكت پێشكەشە دەكات كە ناوی ئەو كەسانەی تێدایە كە سەردانی پرۆفایلەكەتی كردوە، هەروەها یەكێك لە تایبەتمەندیەكانی كە زۆر گرنگە، ئەوەیە كە ئەپڵیكەیشنەكە لەسەر پەرەكەت شەیر نابێت، ئەمەش پێچەوانەی زۆرینەی ئەپلیكەیشنەكانی ترە كە دوای سەیركردنی لە پەرەكەتدا شەیر دەبوو.\n2- Profile stalkers Tricks : ئەم ئەپلیكەیشنە پشت بە رێگەیەكی دیاری كراو دەبەستێت ، بۆ دیاری كردن و ئاشكرا كردنی ئەو كەسانەی بە شێوەیەكی بەردەوام سەردانی پرۆفایلەكەت دەكەن، هاوكات بەهۆی ئەم ئەپڵیكەیشنەوە دەتوانیت وێنەی گەورەی ئەو كەسە ببینیت كە هاتۆتە نێو پرۆفایلەكەتەوە، ئەویش بە كلیك كردن لەسەر وێنەی كەسەكە.\n3- ئەپڵیكەیشنی Who Viewed Me On Facebook: لەرێگەی ئەم ئەپڵیكەیشنەوە دەتوانێت ژمارەی هەموو ئەو كەسان بزانیت كە سەردانی پرۆفایلەكەتیان كردوە ،هەرچەند ژمارەشیان گەیشتبێتە 100 كەس، هەمویان پێدەڵێت، بەڵام پێویستە دڵنیا بیت لەوەی كە پێش كردنەوەی ئەم ئەپڵیكەیشنە، پەرەكەت لە فەیسبووكدا كردبێتەوە.\nئه‌ندرۆید | لەرێگای ئەم ئەپەوە هەموو ئەو کارانە بکە کە تەنها بە کۆمپیوتەر دەکرێت\nنوێترین رێگا بۆ کردنەوەی وینە و ڤیدیۆی فەیسبووک و چەندین تایبەتمەندی تری ناوازە!


خولی پلە یەکی فرانسا - کان vs دیجون - Soccer - Yariga - Results, fixtures, tables and statistics\nمێتز vs. پاریس سان جێرماین نیس vs. مۆناکۆ مۆنتپێلیێر vs. نانت ستاسبۆرگ vs. ئامیێنس ترۆیس vs. تۆلۆز کان vs. دیجون سانت ئیتیان vs. ئانجەرس ئۆڵیمپیک لیۆن vs. گوینگامپ ئۆڵیمپیک مارسێیل vs. ڕێنێس تۆلۆز vs. بۆردۆ\nکان vs دیجون 2-1\nخولی پلە یەکی فرانسا\nستادی میچێل دۆرنانۆ (Caen)\nئیڤان سانتینی (PG) 5'\n38' J. Marié (G) (دروستکرا لە لایەن: N. Sliti)\nC. Yamberé (OG) 81'\nE. Danizan (FRA)\nC. Mouysset (FRA)\nP. Djilobodji (SEN)\n'73 بۆ ف. باڵمۆنت\nJ. Repas (SVN)\n'62 بۆ C. Kouakou\nY. Aït Bennasser (MAR)\nV. Bessat (FRA)\n'69 بۆ S. Peeters\n'86 بۆ ف. ساماریتانۆ\nC. Yamberé (CTA)\nF. Guilbert (FRA)\nA. Mbengue (SEN)\nئیڤان سانتینی (HRV)\nD. Da Silva (FRA)\n'86 بۆ Dylan Bahamboula\nB. Reynet (FRA)\nB. Leroy (FRA)\nÁ. Lang (HUN)\nB. Sankoh (GUI)\nJ. Delaplace (FRA)\nD. Avounou (CGO)\nB. Samba (FRA)\nC. Kouakou (CIV)\n'62 بۆ J. Repas\nS. Peeters (BEL)\n'69 بۆ V. Bessat\nف. باڵمۆنت (FRA)\n'73 بۆ W. Saïd\nف. ساماریتانۆ (FRA)\n'86 بۆ J. Marié\nDylan Bahamboula (CGO)\n'86 بۆ B. Jeannot\nJ. Huriez (FRA)\nP. Garande (FRA)\n1 ڤێرکۆترێ گ\n9 J. Repas\n10 Y. Aït Bennasser\n11 V. Bessat 65'\n21 F. Guilbert\n22 A. Mbengue 79'\n26 ئیڤان سانتینی 5'\n28 D. Da Silva\nڕاهێنەر: P. Garande\n30 B. Reynet گ\n4 P. Djilobodji 67'\n5 O. Haddadi\n14 J. Marié 38'\n18 C. Yamberé 4' 81'\nڕاهێنەر: O. Dall’Oglio\n30 B. Samba گ\n5 B. Sankoh\n6 J. Delaplace\n8 S. Peeters بۆ V. Bessat 69'\n13 C. Kouakou بۆ J. Repas 62'\n18 D. Avounou\n1 B. Leroy گ\n2 Á. Lang\n7 ف. ساماریتانۆ بۆ J. Marié 86'\n15 ف. باڵمۆنت بۆ W. Saïd 73'\n24 Dylan Bahamboula بۆ B. Jeannot 86'\n28/04/18 LI1 ترۆیس 3 - 1 کان بینینی ڕووداوەکان زانیاری زیاتر لەسەر ئەم یارییە\n06/05/18 LI1 کان 1 - 2 مۆناکۆ بینینی ڕووداوەکان زانیاری زیاتر لەسەر ئەم یارییە\n12/05/18 LI1 نیس 4 - 1 کان بینینی ڕووداوەکان زانیاری زیاتر لەسەر ئەم یارییە\n19/05/18 LI1 کان 0 - 0 پاریس سان جێرماین زانیاری زیاتر لەسەر ئەم یارییە\n14/07/18 CLF کان 0 - 0 کۆنکارنیاو زانیاری زیاتر لەسەر ئەم یارییە\n20/07/18 CLF کان 18 : 30 لو هاڤر زانیاری زیاتر لەسەر ئەم یارییە\n25/07/18 CLF ئانجەرس 19 : 00 کان زانیاری زیاتر لەسەر ئەم یارییە\n28/07/18 CLF کان 17 : 00 گوینگامپ زانیاری زیاتر لەسەر ئەم یارییە\n12/08/18 LI1 پاریس سان جێرماین 21 : 00 کان زانیاری زیاتر لەسەر ئەم یارییە\n18/08/18 LI1 کان - نیس زانیاری زیاتر لەسەر ئەم یارییە\n28/04/18 LI1 بۆردۆ 3 - 1 دیجون بینینی ڕووداوەکان زانیاری زیاتر لەسەر ئەم یارییە\n06/05/18 LI1 دیجون 3 - 1 گوینگامپ بینینی ڕووداوەکان زانیاری زیاتر لەسەر ئەم یارییە\n12/05/18 LI1 لیل 2 - 1 دیجون بینینی ڕووداوەکان زانیاری زیاتر لەسەر ئەم یارییە\n19/05/18 LI1 دیجون 2 - 1 ئانجەرس بینینی ڕووداوەکان زانیاری زیاتر لەسەر ئەم یارییە\n14/07/18 CLF ستاسبۆرگ 3 - 2 دیجون زانیاری زیاتر لەسەر ئەم یارییە\n18/07/18 CLF دیجون 16 : 30 سپۆرتین چارلێرۆی زانیاری زیاتر لەسەر ئەم یارییە\n21/07/18 CLF سۆشۆ 18 : 30 دیجون زانیاری زیاتر لەسەر ئەم یارییە\n28/07/18 CLF ساوسامپتۆن 15 : 00 دیجون زانیاری زیاتر لەسەر ئەم یارییە\n04/08/18 CLF دیجون - ڕێیمس زانیاری زیاتر لەسەر ئەم یارییە\n11/08/18 LI1 مۆنتپێلیێر 20 : 00 دیجون زانیاری زیاتر لەسەر ئەم یارییە\n1 پاریس سان جێرماین 38 +79 93\n2 مۆناکۆ 38 +40 80\n3 ئۆڵیمپیک لیۆن 38 +44 78\n4 ئۆڵیمپیک مارسێیل 38 +33 77\n5 ڕێنێس 38 +6 58\n6 بۆردۆ 38 +5 55\n7 سانت ئیتیان 38 -3 55\n8 نیس 38 +1 54\n9 نانت 38 -5 52\n10 مۆنتپێلیێر 38 +3 51\n11 دیجون 38 -18 48\n12 گوینگامپ 38 -11 47\n13 ئامیێنس 38 -5 45\n14 ئانجەرس 38 -10 41\n15 ستاسبۆرگ 38 -23 38\n16 کان 38 -25 38\n17 لیل 38 -26 38\n18 تۆلۆز 38 -16 37\n19 ترۆیس 38 -27 33\n20 مێتز 38 -42 26\nستادی میچێل دۆرنانۆ


د.قاسملوو: قاسملوو ئێستاشی له‌گه‌ڵ دابێ هه‌ر قاسملوویه‌و خه‌ونی هه‌زاران رۆڵەی گه‌له‌که‌یه‌تی\nقاسملوو ئێستاشی له‌گه‌ڵ دابێ هه‌ر قاسملوویه‌و خه‌ونی هه‌زاران رۆڵەی گه‌له‌که‌یه‌تی\n(وەرگیراو لە وتاری «قاسملوو، هێمای نه‌ته‌وەیەک یان خودی نه‌ته‌وه»)\nکاروانی خه‌باتی کورد پاش کۆماری کوردستان کۆمه‌لێک مانا و هێمای به جێ هێشت که ئه‌و هێمایانه چووبوونه ناو جه‌سته‌ی مرۆڤی کورده‌وه و بزووتنه‌وه‌یەکیان به‌رهه‌م هێنابوو که وزه و توانای ده‌به‌خشیه نه‌وه‌کانی دوارۆژی خۆی که گڕ و تینێک به‌رهه‌م بێنن. لێره‌دا نه‌وه‌کانی پاش پێشه‌وا خاوه‌ن بزووتنه‌وه‌یەکی کۆمه‌ڵایه‌تین که پێویستیان به هێما و مانای نوێ هه‌یه. قاسملوو وه‌ک سه‌رچڵێک هه‌ڵکه‌وتوو ئه‌م راستییه ده‌زانێ چونکوو تێیدا گه‌وره بووه و خۆی نموونه‌یەکی راسته‌قینه‌ی ئه‌م نه‌وه‌یه‌یە. به خوێدنه‌وه‌یەکی نوێ و به ئه‌قلیه‌تێکی تر دێته ناو گۆره‌پانه‌که‌وه، هاواری مانا نوستوه‌کانی کورد\nله چوارچرای مه‌هاباده‌وه به‌رز ده‌کاته‌وه و ده‌یهه‌وێ بڵێ که ئێمه ده‌نگه نووستوه‌کانی چوارچرا هاتوینه‌وه که پەیامێکی نوێتان پێ بگه‌یەنین، ئه‌ویش هه‌ستانه‌وه‌ی مرۆڤی کورده. بۆ ده‌رخستنی ئه‌م راستییه ئه‌و نوینه‌رایه‌تیی حیزبێک ده‌کات که له کۆمه‌ڵگای کوردیدا غه‌ریب نیه و ناسراوه بۆ په‌یره‌وکردنی داخوازییه نه‌ته‌وه‌ییه‌کان. هه‌وڵه‌کانی دوکتور بۆ خۆ گرێدان به خه‌ڵکی کورده‌وه ده‌توانین ئاوا ناو ببه‌ین:  وه‌گەڕ خسته‌نه‌وه‌ی حیزبی دیموکرات وه‌ک میراتی کۆمار،  په‌یره‌وکردنی شوناسی کوردی وه‌ک ئاوێنه‌ی سیاسه‌ته‌کانی، مه‌ڵبه‌ند کردنی مه‌هاباد وه‌ک ناوه‌ندی بریاری سیاسیی کورد، فۆرمۆلیزه کردنی داخوازی گه‌له‌که‌ی، سیما کوردانه‌که‌ی، سازکردنی به‌ره‌ی کوردستانی بۆ دانوستاندن له گه‌ڵ داگیرکه‌ر، په‌یره‌و نه‌کردنی هیچ ئایدۆلۆژیایەک بۆ حیزبه‌که‌ی و ته‌سک کردنه‌وه‌ی له چوارچێوه‌ی بیرۆکه‌یەکی دیاریکراودا، پێناسه کردنی حیزب وه‌ک حیزبێکی نه‌ته‌وه‌یی، واقیع بینی و تێگه‌یشتن له‌و واقیعانه، پشت به‌ستن به مانا نووستوه‌کانی خودی کۆمه‌لگای کوردی و له هه‌مووان گرینگتر تێپه‌ر نه‌بوون له هێما نه‌ته‌وه‌ییه‌کانی کۆماری کوردستان. ئه‌مانه په‌یامێکن بۆ خه‌ڵکی کوردستان که من له ئێوه‌م و جیاواز له خه‌یاله‌کانی ئێوه بیرناکه‌مه‌وه. له کۆبه‌ندی ئه‌م تایبه‌تمه‌ندیانه‌یه که قاسملوو متمانه‌ی خه‌ڵک به‌ده‌س دێنێ و ده‌بێته ئاوێنه‌ی خه‌یاڵ و داخوازیه‌کانیان.\nله گه‌رمی شمشاڵه‌که‌ی قاله‌مه‌ره‌وه تاکوو پێشمه‌رگه‌ی کوردستان، له دیارکردنی ئیلام و کرماشانه‌وه تاکوو خۆی و ماکوو وسه‌لماسه‌وه، له ئه‌قلیه‌ته مۆدێرنه‌که‌یه‌وه تاکوو وه‌فاداربوونی به دیمۆکراسی، له فیداکاریه‌کانییه‌وه تاکوو نه‌سره‌وتن تا سه‌رکه‌وتن , و له دووره‌ڕوانیه‌وه تاکوو خۆشی و ناخۆشییه‌کانی حیزبه‌که‌ی، له زانا بوونیه‌وه تاکوو ناساندنی کورد به جیهانی ده‌ره‌وه، مانا گه‌لێکی ده‌به‌خشیه کۆمه‌ڵگاکه‌ی که من هێما و سیمبۆلی ئاواته‌کانی ئێوه‌م. هه‌ر به‌م بۆنه‌یه‌وه بوو که قاسملوو ئێستاشی له گه‌ڵدا بێ هه‌ر قاسملوویه و خه‌ونی هه‌زاران رۆڵە گه‌له‌که‌یه‌تی.\nباسکردن له‌وه‌ی که رێبه‌ری شه‌هید سیمبۆلی خه‌باتی خه‌ڵکی کوردستانه شتێکی حاشا هه‌ڵنه‌گره و راستیی ئه‌م باسه له‌وه‌دا ده‌رده‌که‌وێ که نه‌وه‌کانی ئه‌مرۆی کوردستان ئه‌و وه‌ک هێمای خۆیان ده‌زانن. هه‌رچه‌ند قاسملوو به جه‌سته له کۆمه‌ڵگای کوردی باری کردووه، به‌ڵام به هێما هێشتا هه‌ر له گه‌ڵ خه‌ڵکی کوردستاندایه. هه‌روە‌ها که پێشتر باسمان کرد به هۆی تێکه‌ڵ بوونی قاسملوو له گه‌ڵ خه‌ون و ئاواته‌کانی کورده‌وه ئه‌سته‌مه بتوانین  کورد و قاسملوو له‌یه‌ک جیا بکه‌ینه‌وه، هه‌ر بۆیه به سیمبۆڵ بوون و مانه‌وه‌ی، ئه‌م راستیه ئاشکرا ده‌کا که رێبه‌رانی کورد وه‌ک هێمایەک بۆ ئه‌م نه‌ته‌وه هێشتا هه‌ر سه‌رچاوه‌ی وزه و سه‌رهه‌ڵدانن و ئه‌گه‌ر بلێین که ئه‌م رێبه‌رانه نه ته‌نیا سیمبول نین به‌لکوو خودی نه‌ته‌وه‌که‌ن پێم وا نیه که له راستیه‌وه به دوور بێ، له به‌ر ئه‌وه‌ی ئه‌وان ئاوێنه‌ی راسته‌قینه‌ی ژیان، به‌سه‌رهات و ئاواته‌کا‌نی ئه‌و نه‌ته‌وه‌ن.\nسەرچاوە: پەیجی "نا بۆ تیرۆر"\nارسال شده توسط afrasyab grami در ۱۳:۰۰


مۆدێراتەکان لە بواری پرسی کۆچ پاشەکەوت دەکەن - Radio Sweden Kurdish - رادیۆی سوید Radyoya Swêdê | Sveriges Radio\nمۆدێراتەکان لە بواری پرسی کۆچ پاشەکەوت دەکەن\nبڵاو کرایه‌وه tisdag 27 september 2016 kl 11.59\nمۆدێراتەکان دەیانەوێ پاشەکەوت بکرێت\nوێنە: Tomas Oneborg/SvD/TT\nپارتی مۆدێراتەکان دەیانەوێت ساڵانە، لە بواری پرسی کۆچ لە نێوان هەشت تا دوازدە ملیارد کرۆن پاشەکەوت بکەن.\nسەرۆکی پارتەکە ئانا شینبەری باترا و وتەبێژی ئابووری و سیاسیی پارتەکە، ئولف کریستەرشۆن ئەمڕۆ لە وتارێکدا لە ڕۆژنامەی سڤێنسکا داگبلادێت بڵاویانکردەوە، دەیانەوێ تا ساڵی ٢٠٢٠ لە خەرجییەکانی پێشوازیی کۆچبەران کەم بکەنەوە و چالاکییەکانی دەزگاکەش کاراتر بکەنەوە.\nئەم پێش نیوەڕۆیە لە کۆبوونەوەیەکی چاپەمەنیدا ئولف کریستەرشۆن وتی لە پێشنیازمان بۆ پەرلەمان داوای پاشەکەوت و چاکسازی پرسەکانی باج دەکەین.\nـ خەرجییەکانی بواری کۆچ دەبێ کەم بکرێنەوە، بۆ نموونە خەرجی جێگای مانەوەی منداڵانی بێسەرپەرەستی پەناخواز دەبێ کەم بکرێتەوە. هەروەها دەبێ تەمەنی ئەم منداڵانە لەگەڵ هاتنیان بۆ سوید دەستنیشان بکرێت، نەک دوا بخرێت بۆ کۆتایی پرۆسەکە.\nنوێنەرانی پارتەکە لە وتارەکەی ئەمڕۆ هەروەها نووسیان، ئێستا کە ڕێژەی کۆچبەران کەم بووەتەوە کاتی ئەوە هاتووە دەزگای کۆچ (Migrationsverket) واز لە دۆزینەوەی جێگا و ڕێگا بۆ کۆچبەران بهێنێ و زیاتر جەخت بخاتە سەر لێکۆڵینەوەی کەیسەکان و بڕیاریان لەسەر بدات.


عەبدوڵا گۆران : ترسه‌كانی پارتی . گۆرانكاریی و ئاینده‌ی سیاسه‌تی كوردستان . – WTARIKURD\nسیناریۆكانی بنه‌ماڵه به‌سه‌ر حزبدا\nبریاره‌كانی بنه‌ماڵه به‌سه‌ر حزب و په‌یره‌وی و دیسپلینه‌كان و سه‌ركردایه‌تی و مه‌كته‌بی سیاسیدا شكۆ و مێژووی حزبه‌كه و ناوی حزبه‌كه‌ی خسته ژێر پرسیاره‌وه . زیاتر له نیو سه‌ده‌یه كاری بۆ ده‌كه‌ن و بانگه‌شه‌ی قه‌به و قسه‌ی گه‌وره و نێوده‌وڵی ده‌كه‌ن و ناوخۆ و ده‌ره‌وه‌یان فریوداوه له پێناو گه‌یشتن به خواسته‌كانی بنه‌ماڵه ، ئه‌مه له‌و گۆشه نیگایه‌وه سه‌ر هه‌ڵده‌دات كه بریاریی ته‌نها بنه‌ماڵه سه‌پێنرا به‌سه‌ر كۆی پره‌نسیب و په‌یره‌ویی ناوخۆی حیزب و یاسا و به‌رژه‌وه‌ندی گه‌ل و ئاینده‌ی كوردستان . كاتێكدا ئه‌م حزبه حزبی بەناو دایك یان سەرکردە بووه سه‌رده‌مانێك له‌م پارچه‌یه به پێی مێژو و خه‌باتی ، به‌ڵام ئه‌مجاره رێره‌و سیاسی و حزبی و فه‌رهه‌نگی گۆرا به حزبی باوك و بنه‌ماڵه به پێ بریاره نالۆژیك و ناسیاسی و نا یاسایه‌كه‌یان به‌سه‌ر كۆی ئه‌ندامانی حزب و كۆی كوردستان كه له ئێستادا پارتی حزبی كه‌مینه‌یه له چاو كوردستان ، به‌ڵام تا ئێستا هۆش نه‌هاتوه‌وته‌وه به خۆیدا و له خه‌یاڵدانی مێژوودا ده‌گوزه‌رێت ، واته ده‌بێ بزانێت حزبی ره‌ها نیه بۆ هه‌موو بریار و كرداره‌كان .\nسینارۆكانی بنه‌ماڵه و كاردانه‌وه‌كانی یه‌كێتی به‌سه‌ر حكومه‌تدا\nبنه‌ماڵه بریاری دا بەبێ ئەوەی بگەڕێتەوە بۆ یاساو بێترس لەئەنجامی شیتاڵکردنی یەکڕیزیی ماڵی کورد ، وه‌زیری له پایته‌خت و له‌سه‌ر كورسی وەزارەت وه‌ده‌رنا ، چونكه له به‌رژه‌وه‌ندی ئەوان ئەرکی بەڕێ نەکرد ، له‌وه‌ش سه‌یرتر بنه‌ماڵه بێ هیج بەهایەکی دیموکراسی دوو پێگەی مێدیای گرنگی هەرێمەکەی وەدەرنا ، چونكه خه‌ته‌ریان هه‌بوو له‌سه‌ر وتنی راستیه‌كان كه بنه‌ماڵه ده‌كه‌وێت مه‌ترسیه‌وه ، بنه‌ماڵه ئه‌گه‌ر ئه‌و هه‌نگاوانه‌ی تا ئێستا به‌رێكردوه بیان خاته چوارچێوه‌ی یاسایه‌وه له ئاینده‌دا ، ده‌بێت حكومه‌ت هه‌ڵوه‌شێنیته‌وه و حكومه‌تی ئاینده له په‌رله‌مانه‌وه متمانه‌ی پێ بدرێته‌وه . ئایا هاوشێوه‌ی كاره‌كانی تریان بنه‌ماڵه ئه‌مجاره‌ش په‌رله‌مان شكست به به‌رنامه‌كانیان ناهێنێت…؟ ئایا به‌ته‌نها جێگری سه‌رۆكی په‌رله‌مان ئه‌توانێت ئه‌و كاره بكات و بەسەرۆکی پەڕلەمان بڵی ىرۆ و مەیەرەوە ، لێرە جێگات نابێتەوەو تۆ چیتر سەرۆکی پەڕلەمان نیت ؟ ، بۆ ئەم کارە نایاسایی و بێبنەما شەڕعیانەی پارتی کۆی کۆمەڵگا ناڕازیین و ، ئەوە جگە لەوەی یه‌كێتی و باڵی ده‌ست رۆشیتوی ناو یه‌كێتی دژی بریار و سیناریۆكانی بنه‌ماله‌ن، به هیچ شێوه‌یه‌ك ناچنه ژێر بریارە نایاسایه‌كانیانه‌وه ، ئه‌مه‌ش وا ده‌كات له بنه‌ماڵه جارێكی تر بگه‌رێته‌وه بۆ باوه‌شی حكومه‌تی ناوه‌ندی عێراق ، واته گه‌رانه‌وه بۆ خاڵی سفر . ماوه‌یه‌كی زۆرباسی سه‌ربه‌خۆیی فرۆشتنی نه‌وتی خۆماڵیان کرد ….؟ كوا سه‌ربه‌خۆیی كوردستان …؟ كوا ئه‌و ده‌وڵه‌ته‌ی به‌رزانی ته‌پڵی بۆ لێده‌دا ؟ یان ده‌تان ویست شكۆی شكاندنی شوناسی هه‌موو تاكێكی كورد و سیاسه‌تی كورد بشكێنن وه‌ك ئه‌وه‌ی ئێستا هه‌نگاوتان بۆ ناو شكۆی ده‌نگده‌ری حزبه‌كه‌ی خۆتان پێش كۆی ده‌نگده‌رانی كورستان شكاند ؟ باسی ده‌وڵه‌تی كوردیتان ئه‌كرد به‌ڵام به بێگه‌رانه‌وه‌ی كه‌ركوك بۆ ئه‌وه‌ی سه‌نگی یه‌كێتی نه‌بێت به هێزی سەرەکی . ده‌ركه‌وت ئێوه‌ی بنه‌ماڵه پیاوی ده‌وڵه‌تداریی نین ؟ به‌ڵكو ده‌وڵه‌تداریتان ئه‌وێت بۆ خزمه‌تی بنه‌ماڵه .\nده‌سته‌كانی ده‌ره‌وه له جوگرافیای نوێدا\nململانێ نێو ده‌وڵه‌تیه‌كان له ئێستا به ته‌واوه‌تی ده‌ركه‌وته‌وه ده‌سته‌كانیان به‌دیار كه‌وتون له ناوچه‌كه و ده‌وروبه‌ری ، سیاسه‌تی وڵاتانی زل هێز له‌مێژو ئێستادا له به‌ژه‌وه‌ندی كوردستان و كوردا نه‌بون ، به‌ڵام ئه‌مجاره‌یان جیاوازه ئه‌ویش به‌وه‌ی ململانێكان له نێوان روسیاو ئه‌مریكادا به‌ره‌ی روس له ناوچه‌كه قورسای و هێز و نفوسی زیاتره له به‌ره‌ی ئه‌مریكا به به‌ڵَگه‌ی ئه‌وه‌ی ئێران و سوریاو عێراق و چین و به‌شێكی تری ده‌وڵه‌ته عه‌ره‌بیه‌كان و یه‌كێتی و گۆران و كۆمه‌ڵ له به‌ره‌ی رووسین و له ناوچه‌كه كاریگه‌ری زۆر دیاریان هه‌یه ، به‌ره‌ی ئه‌مریكا توركیا و جلیجی عه‌ره‌بی واته پاره‌داره‌كانی عه‌ره‌ب و سعود و پارتی به‌ته‌نها له به‌ره‌ی ئه‌مریكین ، ده‌توانین بڵێن تۆپی رووسی به‌هێزتره له ئه‌مریكی بۆیه پارتی ده‌گه‌رێته‌وه بۆ باوه‌ش حكومه‌تی ناوه‌ندی عێراقی ، دڵسۆزه به‌هێزه‌كه‌ی پارتی توركیایه ئه‌ویش حاڵی خۆی له پارتی باشتر نیه به‌هۆی كێشه ناوخۆی و فشاری زۆری ئیسرائیل كه ماوه‌ی زیاتر له 10 ساڵه كار ده‌كات بۆ له قاڵب دانی دوا گه‌رای ئیخوان له جیهانی ئیسلامیدا ، له لایه‌كی تر پارتی له نێوخۆدا په‌یوه‌ندی له‌گه‌ڵ چوار لایه‌نی به‌هێزدا له خرابی خراپتردایه ، دابه‌شكردنه نێوده‌ڵه‌تیه‌كان له به‌رژه‌وه‌ندی پارتیدا نین ، ته‌نها شتێك له به‌رژه‌وه‌ندی بنه‌ماڵه‌دا بێت شه‌ركردنه و كاردانه‌وه‌ی خراپه‌ن ، ئه‌مه‌ش له ئاكارو سیاسه‌تی نه‌وشیروان مسته‌فادا به‌دی ناكرێت .